qundao/data-zh-poetry huggingface dataset:
寿文昌林君卫
作者：何绛
朝代：明

海漆花开春复春，茫茫岛上住閒身。谁言往事多虚诞，千载鸡窠尚有人。奇甸西看是十洲，仙人来往几时休。閒从石上观鱼井，鱼我相忘对白头。
寿文昌林君卫·其一
作者：何绛
朝代：明

海漆花开春复春，茫茫岛上住閒身。谁言往事多虚诞，千载鸡窠尚有人。
寿文昌林君卫·其二
作者：何绛
朝代：明

奇甸西看是十洲，仙人来往几时休。閒从石上观鱼井，鱼我相忘对白头。
寿月涛上人
作者：何绛
朝代：明

千针一衲白头僧，久坐山中少送迎。六十年前师记否，明星灿烂独周行。蒲团定后夜风清，钟磬不鸣江月鸣。百八念珠齐放下，本来无灭亦无生。
寿月涛上人·其一
作者：何绛
朝代：明

千针一衲白头僧，久坐山中少送迎。六十年前师记否，明星灿烂独周行。
寿月涛上人·其二
作者：何绛
朝代：明

蒲团定后夜风清，钟磬不鸣江月鸣。百八念珠齐放下，本来无灭亦无生。
寿杨敏叔
作者：何绛
朝代：明

吾子尚如斯，皇天亦可知。老无扶杖日，神在据鞍时。至性存幽独，坚心涉乱离。华堂虽宴乐，恐尔未开眉。
寿玄捷长老
作者：何绛
朝代：明

六旬长老少如童，坐断天湖第几峰。若道此中端的事，三间茅屋五更钟。
寿王克广
作者：何绛
朝代：明

英雄豪杰自天生，座上兵书拥百城。家本琅琊为旧族，筵开玳瑁按新声。全才文武推冰玉，盛世科名属弟兄。欲伴赤松犹有待，留侯当日已功成。
寿羽四邹广文
作者：何绛
朝代：明

清歌妙舞玳筵开，痛饮龙胎五色醅。萼绿侍君曾二载，玉盆仙枣旧携来。吾爱君才比郑虔，词章落纸如云烟。诸生侍讲环门立，雨雪都忘满院前。
寿羽四邹广文·其一
作者：何绛
朝代：明

清歌妙舞玳筵开，痛饮龙胎五色醅。萼绿侍君曾二载，玉盆仙枣旧携来。
寿羽四邹广文·其二
作者：何绛
朝代：明

吾爱君才比郑虔，词章落纸如云烟。诸生侍讲环门立，雨雪都忘满院前。
寿解虎上人
作者：何绛
朝代：明

白发如霜心似冰，终年行行把青藤。身将血汗兴重殿，字卖金钱饷众僧。五夜月圆添夏腊，三堂经罢掩秋灯。轻帆我亦时相访，坐到无言言不胜。
寿雷峰家应物大师
作者：何绛
朝代：明

衲衣千片把苍藤，苦行中脩最上乘。血汗任劳三十载，朝昏常饭半千僧。心非水月同清静，境到仇雠绝爱憎。閒日每于松下坐，笑看山色一层层。
寿黄母郭太君
作者：何绛
朝代：明

青鸟传将七月信，瑶池树色正苍苍。蓬莱清浅秋风动，金母西来见穆王。
寿黄澹轩
作者：何绛
朝代：明

人日新莺树树回，觥船交错绮筵开。梅花正傍君头白，喜得清香岁岁来。精神龙马雪盈头，踪迹曾同大隐流。何必中山千日醉，百壶春酒问罗浮。
寿黄澹轩·其一
作者：何绛
朝代：明

人日新莺树树回，觥船交错绮筵开。梅花正傍君头白，喜得清香岁岁来。
寿黄澹轩·其二
作者：何绛
朝代：明

精神龙马雪盈头，踪迹曾同大隐流。何必中山千日醉，百壶春酒问罗浮。
将之循州留别张超然
作者：何绛
朝代：明

怀抱殊郁郁，因君亦已开。别离三岁许，梦寐百回来。谈笑此春日，登临古粤台。千金何足道，莫逊陆生才。吴郡一为别，栖栖岭海间。忧能生白发，贫未厌青山。良会岂云晚，高文难以攀。怜余田父约，相戒及春还。
将之循州留别张超然·其一
作者：何绛
朝代：明

怀抱殊郁郁，因君亦已开。别离三岁许，梦寐百回来。谈笑此春日，登临古粤台。千金何足道，莫逊陆生才。
将之循州留别张超然·其二
作者：何绛
朝代：明

吴郡一为别，栖栖岭海间。忧能生白发，贫未厌青山。良会岂云晚，高文难以攀。怜余田父约，相戒及春还。
将归北田家蒲涧携酒同诸子云峰饯别
作者：何绛
朝代：明

万树苍松下，一筵萧寺边。晚风吹不断，离思满青天。鲁酒勿云薄，醇醪有众贤。明朝挂帆去，独诵宠行篇。
小浮山
作者：何绛
朝代：明

造化良难测，浮山到寺东。影随潮汐动，奇尽鬼神工。树荫过桥客，花飞近谷风。半帆闲伫立，相望意何穷。
小金山留别不退和尚
作者：何绛
朝代：明

不到名山曾未几，新栽松柏已成围。石门峰好窗中见，竹径云闲寺里飞。衰草岸边孤鹤立，夕阳舟上数僧归。连宵好月劳相示，还约春来及蕨肥。
尺木桥
作者：何绛
朝代：明

盈盈水一方，携手上河梁。荷叶齐人半，月光随板长。隐同疏磬过，若共逝川忙。叹息如斯水，令余心事伤。
山居
作者：何绛
朝代：明

几日谢人事，柴门长薜萝。雨增山瀑响，晴出远峰多。洗菌除云气，添薪折涧柯。忘机有牧竖，犹自隔溪歌。茅屋藏深树，寂然无四邻。纵横云塞户，出入鸟随身。涧有前宵雨，花开三月春。山居虽淡薄，聊自养天真。山田风雨好，终岁有馀粮。削筫分厨水，疏林接日光。岭猿偷树果，松子落绳床。粥饭随时节，余心自不忙。幽居无一事，独夜引微情。月出山逾静，风停云更行。诸溪响自答，万籁气相生。何以为今夕，闲心任晦明。寂寂夜将半，竹风响入房。鸟依松榻寐，星倚石窗光。树叶带霜落，秋茅束枕香。邻僧来日约，扶杖到云乡。不向人间住，何须甲子书。桃花开洞口，竹杖入山初。笔墨从吾好，禅心久已除。倦来开小榻，闲卧对窗虚。偶乘风日好，策杖入烟霞。采得邻峰笋，烹将隔岁茶。留人坐芳草，带月啖松花。不是孤高客，谁过处士家。
山居·其一
作者：何绛
朝代：明

几日谢人事，柴门长薜萝。雨增山瀑响，晴出远峰多。洗菌除云气，添薪折涧柯。忘机有牧竖，犹自隔溪歌。
山居·其七
作者：何绛
朝代：明

偶乘风日好，策杖入烟霞。采得邻峰笋，烹将隔岁茶。留人坐芳草，带月啖松花。不是孤高客，谁过处士家。
山居·其三
作者：何绛
朝代：明

山田风雨好，终岁有馀粮。削筫分厨水，疏林接日光。岭猿偷树果，松子落绳床。粥饭随时节，余心自不忙。
山居·其二
作者：何绛
朝代：明

茅屋藏深树，寂然无四邻。纵横云塞户，出入鸟随身。涧有前宵雨，花开三月春。山居虽淡薄，聊自养天真。
山居·其五
作者：何绛
朝代：明

寂寂夜将半，竹风响入房。鸟依松榻寐，星倚石窗光。树叶带霜落，秋茅束枕香。邻僧来日约，扶杖到云乡。
山居·其六
作者：何绛
朝代：明

不向人间住，何须甲子书。桃花开洞口，竹杖入山初。笔墨从吾好，禅心久已除。倦来开小榻，闲卧对窗虚。
山居·其四
作者：何绛
朝代：明

幽居无一事，独夜引微情。月出山逾静，风停云更行。诸溪响自答，万籁气相生。何以为今夕，闲心任晦明。
岁暮泊舟博罗
作者：何绛
朝代：明

行藏此日太无端，郭外维舟岁已阑。樵客出来山路暗，牧童归后夜风寒。上滩渔火光难定，渡水钟声响易残。十载旧游今不忘，绕江陈胜誓师坛。
己巳中秋喜迹删公归住其先师离和尚影堂
作者：何绛
朝代：明

十载老行脚，归来亦有因。一镫三世火，诸佛几时人。月满非他夜，松高忆旧身。仰观堂上影，何者是师真。
帆园修建大悲道场同谦长侄宿客寮分赋
作者：何绛
朝代：明

祇园钟磬罢，香灺几曾残。好月明窗漏，灵风动刹竿。人心灯下静，草屋夜中寒。一自闻方响，禅床睡未安。
广州元夜歌
作者：何绛
朝代：明

穗石春明古洞开，绛花千树布香街。绿舆来往穿花市，半揭珠帘露绣鞋。永夜花丛百戏张，家家儿女为春忙。相过更约相携去，城里新开内教场。粤秀春山锦绣文，烧香士女日纷纷。游人背指呼鸾道，千尺飞楼插白云。雁翅城边宝月升，星桥百道彩云凭。六榕古寺香烟起，女伴相携礼塔灯。谁家年少醉春杯，两朵桃花脸上开。侧着毡鞋双足热，钟楼西畔打毬回。十五儿郎满面春，槟榔嚼罢露朱唇。越罗衫袖笼瓜子，玉指分开渡与人。堂上鸣琴百务休，美人何处不风流。家家弦诵寻常事，最是花时月满楼。有情夜月上栏杆，穿入疏棂欲寐难。搔首起来窗外立，狂吟不觉又更残。少妇闺中学画眉，春山楼外淡相窥。不知底事关眉角，恰似山回叠浪时。铁砚磨穿不惮劳，桃花浪里钓金鳌。只因整顿衣冠去，不怕龙门万丈高。
广州元夜歌·其一
作者：何绛
朝代：明

穗石春明古洞开，绛花千树布香街。绿舆来往穿花市，半揭珠帘露绣鞋。
广州元夜歌·其七
作者：何绛
朝代：明

堂上鸣琴百务休，美人何处不风流。家家弦诵寻常事，最是花时月满楼。
广州元夜歌·其三
作者：何绛
朝代：明

粤秀春山锦绣文，烧香士女日纷纷。游人背指呼鸾道，千尺飞楼插白云。
广州元夜歌·其九
作者：何绛
朝代：明

少妇闺中学画眉，春山楼外淡相窥。不知底事关眉角，恰似山回叠浪时。
广州元夜歌·其二
作者：何绛
朝代：明

永夜花丛百戏张，家家儿女为春忙。相过更约相携去，城里新开内教场。
广州元夜歌·其五
作者：何绛
朝代：明

谁家年少醉春杯，两朵桃花脸上开。侧着毡鞋双足热，钟楼西畔打毬回。
广州元夜歌·其八
作者：何绛
朝代：明

有情夜月上栏杆，穿入疏棂欲寐难。搔首起来窗外立，狂吟不觉又更残。
广州元夜歌·其六
作者：何绛
朝代：明

十五儿郎满面春，槟榔嚼罢露朱唇。越罗衫袖笼瓜子，玉指分开渡与人。
广州元夜歌·其十
作者：何绛
朝代：明

铁砚磨穿不惮劳，桃花浪里钓金鳌。只因整顿衣冠去，不怕龙门万丈高。
广州元夜歌·其四
作者：何绛
朝代：明

雁翅城边宝月升，星桥百道彩云凭。六榕古寺香烟起，女伴相携礼塔灯。
广州竹枝辞
作者：何绛
朝代：明

蟛子春肥百舌啼，老渔歌唱白鹅西。莫倚近年波浪稳，蚩尤风起石门低。月泉寺口月明时，一叠秋风一叠词。今夜思君不得见，坐看孤月上高枝。妾家旧住青枫桥，日见王孙马饮潮。何事王孙别妾去，早潮仍长暮潮消。虎头日出尚曈昽，艓子齐开上大通。借问狂夫何处去，锦帆都趁五更风。坡山渡口春草齐，番山谢豹山中啼。可怜一夜潇潇雨，犹向东风忆蜀西。一亩花田倚郭边，鸟啼花发自年年。昌华冷落诸陵坏，空有香魂尚俨然。送郎莫过琵琶洲，琵琶本出韩凭愁。妾自有心防触着，那知郎意在东流。河南十五采菱女，相约踏歌踏早潮。木兰为楫沙棠桨，日出东方烟雾消。
广州竹枝辞·其一
作者：何绛
朝代：明

蟛子春肥百舌啼，老渔歌唱白鹅西。莫倚近年波浪稳，蚩尤风起石门低。
广州竹枝辞·其七
作者：何绛
朝代：明

送郎莫过琵琶洲，琵琶本出韩凭愁。妾自有心防触着，那知郎意在东流。
广州竹枝辞·其三
作者：何绛
朝代：明

妾家旧住青枫桥，日见王孙马饮潮。何事王孙别妾去，早潮仍长暮潮消。
广州竹枝辞·其二
作者：何绛
朝代：明

月泉寺口月明时，一叠秋风一叠词。今夜思君不得见，坐看孤月上高枝。
广州竹枝辞·其五
作者：何绛
朝代：明

坡山渡口春草齐，番山谢豹山中啼。可怜一夜潇潇雨，犹向东风忆蜀西。
广州竹枝辞·其八
作者：何绛
朝代：明

河南十五采菱女，相约踏歌踏早潮。木兰为楫沙棠桨，日出东方烟雾消。
广州竹枝辞·其六
作者：何绛
朝代：明

一亩花田倚郭边，鸟啼花发自年年。昌华冷落诸陵坏，空有香魂尚俨然。
广州竹枝辞·其四
作者：何绛
朝代：明

虎头日出尚曈昽，艓子齐开上大通。借问狂夫何处去，锦帆都趁五更风。
引镜轩黄菊盛开赋呈主人
作者：何绛
朝代：明

众卉皆摇落，一枝良可思。非关雨露德，生有岁寒姿。无意来华屋，闲情在短篱。秋英人素重，知与夕餐宜。
张超然蓝公漪将归八闽维舟合江同余访卫立组广文阻雨留饮斋中霁后登白鹤峰访东坡故居
作者：何绛
朝代：明

四月五日天气恶，飘风骤雨荡城郭。隔河咫尺失青山，迅雷霹雳电交作。广文官舍大如斗，诗豪酒兴重吾党。留客痛饮罗浮春，诗亦为之赋千言，酒亦为之倾百盎。雨歇风回天转清，山川万里忽晴明。振衣齐上白鹤峰，坡公旧宅跨层城。东江如箭射城根，恰从银汉来天门。浪头山高白似雪，千队万队如车屯。丰湖一片西南出，群峰大半衔落日。芰荷叶长柳丝垂，画船箫鼓犹髣髴。坡公坡公如此江山谁不思，胡为肚皮不合时宜。倚君树，坐君居，令余不觉长唏吁。何人何代非人臣，十常八九意不如。金莲赐烛今安在，未若屋头明月无年无。
得姓初祖
作者：何绛
朝代：明

扁舟来往绣溪津，一字荒唐已避秦。翻觉桃源人更拙，举家何用绝交亲。
怀古楼
作者：何绛
朝代：明

地接昌华近，楼开碧树深。独怜高处望，难作此时心。城郭岂不古，山川徒至今。朝台无陆贾，谁复嗣徽音。
怀故园诸子
作者：何绛
朝代：明

独立开明镜，因之感叹长。二年身作客，三月鬓飞霜。问道悲年老，逢人忆友良。那堪离索者，留滞尚他乡。
怀桃溪主人家光禄
作者：何绛
朝代：明

别业苍烟外，脩然远俗情。桃花先岁艳，溪水向人清。此地已久别，予怀空复萦。因之思雅什，光禄有诗名。
怀远
作者：何绛
朝代：明

蒹葭风起暮秋天，天外怀人思渺然。衰草苍茫依极岸，远峰重叠隔疏烟。地因岭海霜犹浅，信为衡阳雁未传。今夜月明同万里，几回相忆鹤楼边。
恭人李氏祖母
作者：何绛
朝代：明

军储七日继天仓，小部君臣迎食浆。若遇汉高时定赏，酂侯功业定相方。
惠阳竹枝辞
作者：何绛
朝代：明

惠阳城南浪似雷，惠阳城东江水来。嘱郎莫学双江水，一合千年去不回。侬家住在西湖边，暮暮朝朝得见莲。恨杀昨宵无赖雨，水深寻藕总无缘。此去广州三日水，此去罗浮日半山。算来亦是无多路，只要郎心乐往还。烟霞桥出鳄湖边，一道垂杨入野田。郎骑白马来殊好，鳄怪伤人是浪传。床下别郎何草草，欲送郎行怕兄嫂。自从郎渡合江头，侬鞋不踏门前道。
惠阳竹枝辞·其一
作者：何绛
朝代：明

惠阳城南浪似雷，惠阳城东江水来。嘱郎莫学双江水，一合千年去不回。
惠阳竹枝辞·其三
作者：何绛
朝代：明

此去广州三日水，此去罗浮日半山。算来亦是无多路，只要郎心乐往还。
惠阳竹枝辞·其二
作者：何绛
朝代：明

侬家住在西湖边，暮暮朝朝得见莲。恨杀昨宵无赖雨，水深寻藕总无缘。
惠阳竹枝辞·其五
作者：何绛
朝代：明

床下别郎何草草，欲送郎行怕兄嫂。自从郎渡合江头，侬鞋不踏门前道。
惠阳竹枝辞·其四
作者：何绛
朝代：明

烟霞桥出鳄湖边，一道垂杨入野田。郎骑白马来殊好，鳄怪伤人是浪传。
感秋
作者：何绛
朝代：明

黄木湾前水急流，西风吹断海门秋。可怜盼盼才高绝，不及题诗燕子楼。赵尉城头数雁飞，连云宫殿掩朱扉。炎州岁岁多芳草，从此王孙怨亦稀。贪泉旧与石门邻，涓滴尝来亦愈贫。独怪山灵太轻薄，不分一杓故乡人。千载良谋何太劳，夕阳城下水滔滔。古来难得刘弘度，十六王头授佩刀。伪汉花田一望秋，素馨栽罢美人愁。阎罗法密民犹在，百粤王孙几姓刘。朝汉台成千载馀，苍苍松柏绕阶除。蛮夷长老知天命，陆贾南来一纸书。孙恪当年事出关，美人北去泪潸潸。凭君莫过舒州寺，恐献山僧碧玉环。十千美酒泛蒲桃，一饮那知白日高。中使夜来开凤诏，依然沉醉鹔鹴袍。珠江江上水连天，绛叶纷飞满客船。欲送王孙开祖帐，琵琶马上觉凄然。
感秋·其一
作者：何绛
朝代：明

黄木湾前水急流，西风吹断海门秋。可怜盼盼才高绝，不及题诗燕子楼。
感秋·其七
作者：何绛
朝代：明

孙恪当年事出关，美人北去泪潸潸。凭君莫过舒州寺，恐献山僧碧玉环。
感秋·其三
作者：何绛
朝代：明

贪泉旧与石门邻，涓滴尝来亦愈贫。独怪山灵太轻薄，不分一杓故乡人。
感秋·其九
作者：何绛
朝代：明

珠江江上水连天，绛叶纷飞满客船。欲送王孙开祖帐，琵琶马上觉凄然。
感秋·其二
作者：何绛
朝代：明

赵尉城头数雁飞，连云宫殿掩朱扉。炎州岁岁多芳草，从此王孙怨亦稀。
感秋·其五
作者：何绛
朝代：明

伪汉花田一望秋，素馨栽罢美人愁。阎罗法密民犹在，百粤王孙几姓刘。
感秋·其八
作者：何绛
朝代：明

十千美酒泛蒲桃，一饮那知白日高。中使夜来开凤诏，依然沉醉鹔鹴袍。
感秋·其六
作者：何绛
朝代：明

朝汉台成千载馀，苍苍松柏绕阶除。蛮夷长老知天命，陆贾南来一纸书。
感秋·其四
作者：何绛
朝代：明

千载良谋何太劳，夕阳城下水滔滔。古来难得刘弘度，十六王头授佩刀。
慧海上人住静西山精舍余以足疾未能应招闻其陂池林木之胜作此寄之
作者：何绛
朝代：明

孤城东望水迢迢，病客空劳远见招。虽是远公初住锡，松枝闻偃已多朝。细风吹雨过池亭，閒诵金刚般若经。幽鸟渐知人出食，双双戢羽立疏棂。
慧海上人住静西山精舍余以足疾未能应招闻其陂池林木之胜作此寄之·其二
作者：何绛
朝代：明

细风吹雨过池亭，閒诵金刚般若经。幽鸟渐知人出食，双双戢羽立疏棂。
戊辰仲冬作客新会主人邀余为长夜饮命女伶文仙佐觞歌若连琐笑能倾人细视其微往往有不悦之色余问何姓云某乡良家某姓子顾盼唏嘘不能自抑余亦为之罢酒嗟乎三四十年来故家巨室负才卓立者流落不偶不知凡几多人矣有心之士自悲悲人日且不足岂止一文仙已哉作诗二截并贻同志或有感余言而和之幸邮示我
作者：何绛
朝代：明

灯前隐隐见啼痕，学得新妆懒倚门。欲语又惊鹦鹉在，寸心不敢向人言。斜抱琵琶漫诉愁，儿家旧族是嘉州。疏镫忽暗清弦变，司马青衫泪遍流。
戊辰仲冬作客新会主人邀余为长夜饮命女伶文仙佐觞歌若连琐笑能倾人细视其微往往有不悦之色余问何姓云某乡良家某姓子顾盼唏嘘不能自抑余亦为之罢酒嗟乎三四十年来故家巨室负才卓立者流落不偶不知凡几多人矣有心之士自悲悲人日且不足岂止一文仙已哉作诗二截并贻同志或有感余言而和之幸邮示我·其一
作者：何绛
朝代：明
体裁：七言绝句

灯前隐隐见啼痕，学得新妆懒倚门。欲语又惊鹦鹉在，寸心不敢向人言。
戊辰仲冬作客新会主人邀余为长夜饮命女伶文仙佐觞歌若连琐笑能倾人细视其微往往有不悦之色余问何姓云某乡良家某姓子顾盼唏嘘不能自抑余亦为之罢酒嗟乎三四十年来故家巨室负才卓立者流落不偶不知凡几多人矣有心之士自悲悲人日且不足岂止一文仙已哉作诗二截并贻同志或有感余言而和之幸邮示我·其二
作者：何绛
朝代：明

斜抱琵琶漫诉愁，儿家旧族是嘉州。疏镫忽暗清弦变，司马青衫泪遍流。
拖板桥访胡星卿
作者：何绛
朝代：明

板桥东去入孤村，夹岸春云带小轩。疏竹叶边斜有路，碧桃花下正开门。心閒久薄公卿贵，身隐仍愁姓字尊。鸡黍款留长日语，野田相送出黄昏。
挽杨烈妇二章
作者：何绛
朝代：明

室中之戈，其乱孔多，妾死则那。天穷地黑，刀光水白，断送鬼魄。
挽杨烈妇二章
作者：何绛
朝代：明
体裁：四言诗

室中之戈，其乱孔多，妾死则那。（一章）天穷地黑，刀光水白，断送鬼魄。（二章）
挽陈大夫
作者：何绛
朝代：明

水犀军散士心移，五十馀城渐不支。一死报君闽陷日，孤臣尽节妇亡时。黄麻暂慰重泉恨，碧血长留万姓悲。况有佳儿能继述，直声偏起后人思。
数载不晤黄温如相见羊城因作是诗
作者：何绛
朝代：明

故国山头水拍天，孤舟同梦过滩边。远书阻绝成三载，往事追维曾几年。落魄自应甘裤下，危言安敢向人前。旧游一一东西隔，此日相逢倍黯然。
斗洞避暑伍道翼园林
作者：何绛
朝代：明

閒园半亩倚江隈，尽日潮声相往来。石路转经花下入，柴门先见浪中开。数行疏雨侵书幌，五月微寒入酒杯。世上炎蒸何处避，不妨潦倒醉佳醅。
新柳
作者：何绛
朝代：明

一堤杨柳傍旗亭，几日春风吹又生。细叶乍分微有色，垂条欲长渐多情。依依晓岸含烟浅，濯濯河桥别思盈。忽忆数株栽户外，十围归去恐将成。
月夜独坐呈半山浩和尚
作者：何绛
朝代：明

万籁已皆寂，草堂人未眠。月明终夜榻，心正五更前。竹影移当户，炉灰陷及边。且将今夕意，聊寄半山禅。
月夜独坐寄谦长侄
作者：何绛
朝代：明

月上空阶雪色寒，病夫无力欲行难。何时得共幽园里，细把禅心坐夜阑。
月步
作者：何绛
朝代：明

堤东月初上，一半在方塘。夜色澹逾静，荷风远更香。此心行不尽，今夕思何长。引领遥相望，钟声似有霜。
望月怀人
作者：何绛
朝代：明

南望千峰月，知君弹夜琴。今人薄古道，何者是知音。至感入魂梦，他乡亦枕衾。无端庭树上，栖宿又双禽。
朝云墓十首次孙西庵先生韵
作者：何绛
朝代：明

自今歧路各西东，事与浮云失故踪。已觉逝川伤别念，更来清镜促愁容。星霜渐见侵华发，火影应难到洞宫。最是不堪回首处，隔江吹篴月明中。此生多是厌羁离，欲语潸然便泪垂。触石晴云凝翠鬓，带风杨柳认娥眉。鱼吹细浪摇歌扇，蝶恋馀香舞好枝。自别钱塘山水后，愁添益恨绕天涯。露重岚深路渺茫，直教愁色对愁肠。正嗟新冢垂青草，独泛扁舟映绿杨。紫燕欲飞先绕栋，林花未散已偷香。如今再到经行处，莲帐无因见女郎。南方应有未招魂，去国离家见白云。自恨频年为远客，不知何地更逢君。江鲜野草桃花饭，宝髻香娥翡翠裙。今日春光吟不见，病煎愁绪转纷纷。何处风光最可怜，四邻凋谢变桑田。重牵匹马吟红叶，可惜雪花铺白毡。坛上古松疑度世，渡头芳草忆前年。幽居寂寞无人入，落日深山哭杜鹃。纱窗日落渐黄昏，露滴幽丛见泪痕。鵩鸟赋成人已没，女娥飞去影终存。门閒多有投文客，地回难招自古魂。回首旧游俱是梦，烟霞冬闭木绵温。满湖青草雁声春，摘尽庭兰不见君。唯对松筠听刻漏，欲书花叶寄朝云。窗残更夜人何处，树蘸芜香鹤共闻。无复绮罗歌白日，青丝宝髻石榴裙。北邙松柏锁愁烟，望尽黄茅是海边。孤垄阴风吹宿草，出云清梵欲歌筵。微波有恨终归海，明月无情却上天。日暮乡关何处是，亦应怀抱暗凄然。何劳终日望林峦，寂寞烟霞古灶残。紫陌夜深槐露滴，白杨风起垄头寒。桑田碧海须臾改，楚水吴山道路难。正是客心孤回处，中天月色好谁看。重到云居独悄然，中宵多梦昼多眠。千丛野竹连湘浦，半夜江风引杜鹃。独鹤不知何处舞，明珠无数亦羞圆。当时惊觉高唐梦，红袖香消一十年。
朝云墓十首次孙西庵先生韵·其一
作者：何绛
朝代：明

自今歧路各西东，事与浮云失故踪。已觉逝川伤别念，更来清镜促愁容。星霜渐见侵华发，火影应难到洞宫。最是不堪回首处，隔江吹篴月明中。
朝云墓十首次孙西庵先生韵·其七
作者：何绛
朝代：明

满湖青草雁声春，摘尽庭兰不见君。唯对松筠听刻漏，欲书花叶寄朝云。窗残更夜人何处，树蘸芜香鹤共闻。无复绮罗歌白日，青丝宝髻石榴裙。
朝云墓十首次孙西庵先生韵·其三
作者：何绛
朝代：明

露重岚深路渺茫，直教愁色对愁肠。正嗟新冢垂青草，独泛扁舟映绿杨。紫燕欲飞先绕栋，林花未散已偷香。如今再到经行处，莲帐无因见女郎。
朝云墓十首次孙西庵先生韵·其九
作者：何绛
朝代：明

何劳终日望林峦，寂寞烟霞古灶残。紫陌夜深槐露滴，白杨风起垄头寒。桑田碧海须臾改，楚水吴山道路难。正是客心孤回处，中天月色好谁看。
朝云墓十首次孙西庵先生韵·其二
作者：何绛
朝代：明

此生多是厌羁离，欲语潸然便泪垂。触石晴云凝翠鬓，带风杨柳认娥眉。鱼吹细浪摇歌扇，蝶恋馀香舞好枝。自别钱塘山水后，愁添益恨绕天涯。
朝云墓十首次孙西庵先生韵·其二
作者：何绛
朝代：明
体裁：七言律诗

触石晴云凝翠鬓，带风杨柳认娥眉。鱼吹细浪摇歌扇，蝶恋馀香舞好枝。自别钱塘山水后，愁添益恨绕天涯。
朝云墓十首次孙西庵先生韵·其五
作者：何绛
朝代：明
体裁：七言律诗

何处风光最可怜，四邻凋谢变桑田。坛上古松疑度世，渡头芳草忆前年。幽居寂寞无人入，落日深山哭杜鹃。
朝云墓十首次孙西庵先生韵·其五
作者：何绛
朝代：明

何处风光最可怜，四邻凋谢变桑田。重牵匹马吟红叶，可惜雪花铺白毡。坛上古松疑度世，渡头芳草忆前年。幽居寂寞无人入，落日深山哭杜鹃。
朝云墓十首次孙西庵先生韵·其八
作者：何绛
朝代：明

北邙松柏锁愁烟，望尽黄茅是海边。孤垄阴风吹宿草，出云清梵欲歌筵。微波有恨终归海，明月无情却上天。日暮乡关何处是，亦应怀抱暗凄然。
朝云墓十首次孙西庵先生韵·其六
作者：何绛
朝代：明

纱窗日落渐黄昏，露滴幽丛见泪痕。鵩鸟赋成人已没，女娥飞去影终存。门閒多有投文客，地回难招自古魂。回首旧游俱是梦，烟霞冬闭木绵温。
朝云墓十首次孙西庵先生韵·其十
作者：何绛
朝代：明

重到云居独悄然，中宵多梦昼多眠。千丛野竹连湘浦，半夜江风引杜鹃。独鹤不知何处舞，明珠无数亦羞圆。当时惊觉高唐梦，红袖香消一十年。
朝云墓十首次孙西庵先生韵·其四
作者：何绛
朝代：明
体裁：七言律诗

南方应有未招魂，去国离家见白云。江鲜野草桃花饭，宝髻香娥翡翠裙。今日春光吟不见，病煎愁绪转纷纷。
朝云墓十首次孙西庵先生韵·其四
作者：何绛
朝代：明

南方应有未招魂，去国离家见白云。自恨频年为远客，不知何地更逢君。江鲜野草桃花饭，宝髻香娥翡翠裙。今日春光吟不见，病煎愁绪转纷纷。
杂诗
作者：何绛
朝代：明

翡翠生南方，羽毛未为彩。装载上两京，声价踰数倍。我家有宝剑，铸成匪一朝。珍藏虽未用，奇气常干霄。
杂诗·其一
作者：何绛
朝代：明

翡翠生南方，羽毛未为彩。装载上两京，声价踰数倍。
杂诗·其二
作者：何绛
朝代：明

我家有宝剑，铸成匪一朝。珍藏虽未用，奇气常干霄。
村居
作者：何绛
朝代：明

出门非我意，岁月感蹉跎。九十余将半，八旬母渐过。家贫难养志，心苦托行歌。静想谋生计，终宵起亦多。少小存微尚，曾为列国游。自知怜俊杰，不敢谒诸侯。佩剑空藏匣，题诗屡上楼。翻嫌淮水妇，一饭向人投。倚杖孤村立，寒乌处处啼。一心多未遂，因此辄悽悽。薄产忧凶岁，空床梦故妻。犹怜风雨恶，坏我竹窗西。隐几不能卧，閒阶且独行。夜潮浮月上，寒树带鸡鸣。竹密窗犹暗，星疏户欲明。一时善利者，怀抱各相生。村路依溪口，幽寻复有谁。藤垂牡蛎屋，鹤过芰荷池。寡语存公道，修心静百思。萧萧风入户，寒雨欲来时。柳叶初齐岸，风吹渐有声。老农林下饷，黄犊雨中耕。野果垂墙熟，溪船傍屋行。江村虽戒惧，幸不事穷兵。
村居·其一
作者：何绛
朝代：明

出门非我意，岁月感蹉跎。九十余将半，八旬母渐过。家贫难养志，心苦托行歌。静想谋生计，终宵起亦多。
村居·其三
作者：何绛
朝代：明

倚杖孤村立，寒乌处处啼。一心多未遂，因此辄悽悽。薄产忧凶岁，空床梦故妻。犹怜风雨恶，坏我竹窗西。
村居·其二
作者：何绛
朝代：明

少小存微尚，曾为列国游。自知怜俊杰，不敢谒诸侯。佩剑空藏匣，题诗屡上楼。翻嫌淮水妇，一饭向人投。
村居·其五
作者：何绛
朝代：明

村路依溪口，幽寻复有谁。藤垂牡蛎屋，鹤过芰荷池。寡语存公道，修心静百思。萧萧风入户，寒雨欲来时。
村居·其六
作者：何绛
朝代：明

柳叶初齐岸，风吹渐有声。老农林下饷，黄犊雨中耕。野果垂墙熟，溪船傍屋行。江村虽戒惧，幸不事穷兵。
村居·其四
作者：何绛
朝代：明

隐几不能卧，閒阶且独行。夜潮浮月上，寒树带鸡鸣。竹密窗犹暗，星疏户欲明。一时善利者，怀抱各相生。
杨颐斋罢官归冈州诗以送之
作者：何绛
朝代：明

引年辞海国，归棹倚春涛。未尽诸生意，空存二疏高。清樽开北海，长啸上东皋。日涉园成趣，何如五斗劳。
梁彩凤药室
作者：何绛
朝代：明

口松东岸石桥南，前馆窗开对碧潭。夜月渐低朝管歇，方书高枕两三函。
梁药亭太史入峡诗有月亲高峡烧星夹远江镫之句遍索同人和之陈独漉继作云野烧难分月江星不碍灯此后和者绝响矣予忆去秋作客端州往来此峡景值斯景因追赋一首续貂之诮知难免矣
作者：何绛
朝代：明

千峰夹一水，孤舫夜中乘。野烧侵山月，波星漾渚灯。帆添知浪减，峡尽觉天增。禾黍离离近，篷窗且莫凭。
梅花
作者：何绛
朝代：明

众卉已零落，芳菲惟此枝。自怜违世者，独对雪霜姿。岂但怀高洁，悠然兴远思。佳人消息渺，折汝欲何为。
横塘曲为泽远弟池园作
作者：何绛
朝代：明

清溪隐隐入门流，别馆高开水上洲。日晚塘南望塘北，黄云城上几峰秋。风静寒塘月上时，画船箫鼓绕疏篱。轻帆祇逐花香去，不觉惊飞双鹭鸶。洞箫谁向月深吹，月上高林鸟未知。满壁秋灯摇竹影，落花声里有敲棋。水碧沙明静不流，蓑衣閒上木兰舟。鲈鱼钓得长盈尺，脍就银丝玉碗浮。绿水青帘小槛幽，鲭鲂白鳊数千头。坐来莫说机心事，多恐群鱼渐远游。谁将香雪散千株，昨夜师雄梦到无。最恨盈盈一水隔，美人空自握明珠。碧桃花落杏花鲜，绿树莺啼二月天。白发先生眠未起，鹧鸪飞上钓鱼船。飒岸薰风菡菼香，沧浪歌罢水天长。君来休道西湖好，山外青山不可方。树头树底生离枝，笑杀东坡量不支。日食仅能三百颗，肚皮已不合时宜。大堤堤上柳丝丝，今日重来异昔时。岂是近人离别易，年年折尽路头枝。
横塘曲为泽远弟池园作·其一
作者：何绛
朝代：明

清溪隐隐入门流，别馆高开水上洲。日晚塘南望塘北，黄云城上几峰秋。
横塘曲为泽远弟池园作·其七
作者：何绛
朝代：明

碧桃花落杏花鲜，绿树莺啼二月天。白发先生眠未起，鹧鸪飞上钓鱼船。
横塘曲为泽远弟池园作·其三
作者：何绛
朝代：明

洞箫谁向月深吹，月上高林鸟未知。满壁秋灯摇竹影，落花声里有敲棋。
横塘曲为泽远弟池园作·其九
作者：何绛
朝代：明

树头树底生离枝，笑杀东坡量不支。日食仅能三百颗，肚皮已不合时宜。
横塘曲为泽远弟池园作·其二
作者：何绛
朝代：明

风静寒塘月上时，画船箫鼓绕疏篱。轻帆祇逐花香去，不觉惊飞双鹭鸶。
横塘曲为泽远弟池园作·其五
作者：何绛
朝代：明

绿水青帘小槛幽，鲭鲂白鳊数千头。坐来莫说机心事，多恐群鱼渐远游。
横塘曲为泽远弟池园作·其八
作者：何绛
朝代：明

飒岸薰风菡菼香，沧浪歌罢水天长。君来休道西湖好，山外青山不可方。
横塘曲为泽远弟池园作·其六
作者：何绛
朝代：明

谁将香雪散千株，昨夜师雄梦到无。最恨盈盈一水隔，美人空自握明珠。
横塘曲为泽远弟池园作·其十
作者：何绛
朝代：明

大堤堤上柳丝丝，今日重来异昔时。岂是近人离别易，年年折尽路头枝。
横塘曲为泽远弟池园作·其四
作者：何绛
朝代：明

水碧沙明静不流，蓑衣閒上木兰舟。鲈鱼钓得长盈尺，脍就银丝玉碗浮。
汉上寄别毛子霞
作者：何绛
朝代：明

黄鹄矶边水急流，轻舠又向秣陵浮。离心托尽晴川鸟，曾入城中君听不。
江上寄陶苦子
作者：何绛
朝代：明

结爱为兄弟，恩情共骨肉。抗心同白水，明信炳如烛。欢娱未有时，邈若参商宿。行客非岁月，相见岂能卜。海犀不远水，梁燕知春归。而我连枝树，万里各天涯。寄书尚盈袖，努力尚有辞。一展不忍读，再展泪横滋。区区累结束，恨恨起长思。我行尚南国，君愁当告谁。春芳君独惜，我自捋虬髭。两意共一心，忧多复何为。
江上寄陶苦子·其一
作者：何绛
朝代：明

结爱为兄弟，恩情共骨肉。抗心同白水，明信炳如烛。欢娱未有时，邈若参商宿。行客非岁月，相见岂能卜。
江上寄陶苦子·其三
作者：何绛
朝代：明

区区累结束，恨恨起长思。我行尚南国，君愁当告谁。春芳君独惜，我自捋虬髭。两意共一心，忧多复何为。
江上寄陶苦子·其二
作者：何绛
朝代：明

海犀不远水，梁燕知春归。而我连枝树，万里各天涯。寄书尚盈袖，努力尚有辞。一展不忍读，再展泪横滋。
江上酒楼口占送肇楚归冈州
作者：何绛
朝代：明

江树萧萧送客秋，片帆斜日下冈州。今宵只是前宵月，管尔清光不上楼。
江门会葬家节生职方
作者：何绛
朝代：明

间关历尽见冰操，誓死疆场敢告劳。殓日冠裳州刺史，葬时碑碣汉兵曹。素车并是生前客，残仗犹馀阵上旄。此去厓门应未远，凄风难听夜间涛。
泊苍梧
作者：何绛
朝代：明

重过苍梧客，扁舟一夜心。山川犹昨日，难对在高深。芳草绿新恨，春风吹旧林。岂无同旅泊，谁识此宵吟。
法性寺与远布心明敏言三上人夜话同吴虎泉
作者：何绛
朝代：明

未来郊西寺，先识三高僧。诗思如秋月，照人清且澄。朗吟惊落叶，散步随疏镫。不觉东方白，溪云薄几层。
泰山无字碑
作者：何绛
朝代：明

秦帝东封出奉符，天孙碑碣倚云孤。当年尚未经坑火，此日如何一字无。
海幢访角子和尚
作者：何绛
朝代：明

白发漫扶筇，秋山访法王。残红霜后叶，斜日寺西廊。不见松枝偃，空闻柏子香。谁行心处路，吾自泛归航。
涧上访徐昭法
作者：何绛
朝代：明

君子居涧上，萧条罕人迹。闭户三十载，亲旧多閒隔。咏歌怀古人，笔墨聊自适。我从远方来，叩门访幽寂。主人感旧游，招邀入方宅。殷勤慰久离，开尊坐孤石。酒尽复弹琴，弦悲声更迫。秋霜忽满堂，凄风动门席。主宾相顾盼，但为长啧啧。
涧上访徐昭法
作者：何绛
朝代：明

吴粤数千里，重来访故人。先生称有道，茅屋迥无尘。霜菊日堪采，秋兰时可纫。无穷心下事，閒坐看高旻。
淀心亭
作者：何绛
朝代：明

小亭斜向水，石路绕回廊。鹤过溪桥静，门空菡萏香。钟声清滞虑，草色引微凉。自到林中住，诸缘欲渐忘。
潘子登以诗扇见赠赋此答之
作者：何绛
朝代：明

每开纨扇诵佳章，暑月风寒夜有光。不是昔年浮海客，珠玑安得满奚囊。
点头石
作者：何绛
朝代：明

獦獠幡非动，生公石点头。一时捏怪者，流毒在千秋。
犹子中木同余旅食吴门以事先归作诗示之
作者：何绛
朝代：明

五千里外初为客，一棹还乡秋又深。诸父已伤歧路别，双亲应慰倚闾心。登临戒慎称贤子，言语温恭是德音。归去家园长物在，梅花依旧满疏林。
独坐柬罗颢甫胡大灵
作者：何绛
朝代：明

世代去如驶，昨日又今日。昂昂七尺躯，知非不化物。车马狭道旁，功名终不实。二氏良玄幻，君亲两相失。先师有遗训，勉之可入室。徒然事糟粕，无乃太粗率。东邻散诞子，美哉圣贤质。明月照衣带，松风吹我怀。何必饮美酒，兹事亦殊佳。纷纷复纷纷，多恐与吾乖。
独坐柬罗颢甫胡大灵·其一
作者：何绛
朝代：明

世代去如驶，昨日又今日。昂昂七尺躯，知非不化物。车马狭道旁，功名终不实。二氏良玄幻，君亲两相失。先师有遗训，勉之可入室。徒然事糟粕，无乃太粗率。东邻散诞子，美哉圣贤质。
独坐柬罗颢甫胡大灵·其二
作者：何绛
朝代：明

明月照衣带，松风吹我怀。何必饮美酒，兹事亦殊佳。纷纷复纷纷，多恐与吾乖。
珠崖杂咏
作者：何绛
朝代：明

一春黄菊满东篱，岂是高天别有私。错被鹧鸪频懊恼，原来佳物不逢时。箬笠青裙一八姩，丹唇墨齿尽堪怜。外人不谙蛮言语，祇见槟榔满口边。藤蔓交加海漆香，山川满目尚洪荒。槟榔子熟输官税，椰酒邀人杀豕尝。花梨树底结重阴，野鹿千头榛莽深。木客刳将沉水去，猩猩群坐语幽林。南风轻软浪头疏，艓子开时日出初。白发老翁双桨急，蜃楼边去捕飞鱼。海燕层崖结素房，安居未就饱人肠。覆巢小事君休讶，弱肉人间尽食强。
珠崖杂咏·其一
作者：何绛
朝代：明

一春黄菊满东篱，岂是高天别有私。错被鹧鸪频懊恼，原来佳物不逢时。
珠崖杂咏·其三
作者：何绛
朝代：明

藤蔓交加海漆香，山川满目尚洪荒。槟榔子熟输官税，椰酒邀人杀豕尝。
珠崖杂咏·其二
作者：何绛
朝代：明

箬笠青裙一八姩，丹唇墨齿尽堪怜。外人不谙蛮言语，祇见槟榔满口边。
珠崖杂咏·其五
作者：何绛
朝代：明

南风轻软浪头疏，艓子开时日出初。白发老翁双桨急，蜃楼边去捕飞鱼。
珠崖杂咏·其六
作者：何绛
朝代：明

海燕层崖结素房，安居未就饱人肠。覆巢小事君休讶，弱肉人间尽食强。
珠崖杂咏·其四
作者：何绛
朝代：明

花梨树底结重阴，野鹿千头榛莽深。木客刳将沉水去，猩猩群坐语幽林。
琼南
作者：何绛
朝代：明

雷阳南岸尽，城郭浪中开。古井鱼增老，穷溟雁不来。禹粮收木末，猴酒酿山隈。风土相逢处，仁蘋荐几回。奇甸周千里，山川自一方。金沙如日赤，铁树与人长。石有麋潜影，楠多鸟寄香。不因诸物产，长吏更循良。
琼南·其一
作者：何绛
朝代：明

雷阳南岸尽，城郭浪中开。古井鱼增老，穷溟雁不来。禹粮收木末，猴酒酿山隈。风土相逢处，仁蘋荐几回。
琼南·其二
作者：何绛
朝代：明

奇甸周千里，山川自一方。金沙如日赤，铁树与人长。石有麋潜影，楠多鸟寄香。不因诸物产，长吏更循良。
琼南杂咏
作者：何绛
朝代：明

海阔天空鸟不飞，远书难得到柴扉。可怜一梦忘艰阻，如此波涛夜夜归。穷溟无复雁南翔，腊月家家插稻秧。椰斝静倾粘实酒，梅花白映菊花黄。三年频上仲宣楼，日日题诗忆旧游。归去米囊花正好，共沽村酒擘箜篌。杏花桃萼领春风，一片朝霞照眼红。却忆小山丛桂长，年年空自笑山翁。
琼南杂咏·其一
作者：何绛
朝代：明

海阔天空鸟不飞，远书难得到柴扉。可怜一梦忘艰阻，如此波涛夜夜归。
琼南杂咏·其三
作者：何绛
朝代：明

三年频上仲宣楼，日日题诗忆旧游。归去米囊花正好，共沽村酒擘箜篌。
琼南杂咏·其二
作者：何绛
朝代：明

穷溟无复雁南翔，腊月家家插稻秧。椰斝静倾粘实酒，梅花白映菊花黄。
琼南杂咏·其四
作者：何绛
朝代：明

杏花桃萼领春风，一片朝霞照眼红。却忆小山丛桂长，年年空自笑山翁。
画叉
作者：何绛
朝代：明

引怀良不易，何以汝偏深。委屈空如此，常能令直寻。卷舒存至理，山水托知音。举世谁相似，从无掩善心。
留别林君卫
作者：何绛
朝代：明

春风三度客琼台，春去春来共把杯。此别便随春去也，春来秪是寄书来。连宵风雨尚联床，乍听荒鸡便束装。他夜梦魂还到此，故人门巷最难忘。去去山程复水程，离魂消尽子规声。布帆虽趁南风稳，恨不同君咏月明。九州行尽涉珠厓，白发毵毵事事乖。归去幸留吾舌在，一区田亩尚萦怀。
留别林君卫·其一
作者：何绛
朝代：明

春风三度客琼台，春去春来共把杯。此别便随春去也，春来秪是寄书来。
留别林君卫·其三
作者：何绛
朝代：明

去去山程复水程，离魂消尽子规声。布帆虽趁南风稳，恨不同君咏月明。
留别林君卫·其二
作者：何绛
朝代：明

连宵风雨尚联床，乍听荒鸡便束装。他夜梦魂还到此，故人门巷最难忘。
留别林君卫·其四
作者：何绛
朝代：明

九州行尽涉珠厓，白发毵毵事事乖。归去幸留吾舌在，一区田亩尚萦怀。
留别超上人
作者：何绛
朝代：明
体裁：七言律诗

石路沿溪杂鸟群，枫林过尽岭头分。三秋有客来红叶，一夕同师语白云。山果暗从霜里落，兽香静向月中焚。无端又下严城去，清梵疏钟渐不闻。
留别黎雨亭兼订西楼之约
作者：何绛
朝代：明

草堂三日客，怀抱益相亲。细雨消馀酒，残灯别故人。语难随漏尽，愁为怨离新。小阁迟君处，思多能损神。
病从
作者：何绛
朝代：明
体裁：七言律诗

关河秋尽走红尘，千里驰驱信苦辛。父母此身应自爱，影形惟汝是相亲。三爻内象占周易，七发全萹谢楚臣。从者莫兴吾道厄，薄游兹土亦非陈。
癸未始秋得丹霞愿来大师书并惠木樨饯作此答之
作者：何绛
朝代：明

云月未常殊，溪山各自居。怀师不可见，独坐对窗虚。杖履别来久，道心日以疏。不缘新雁至，安得入秋书。河干从别后，两度隔秋霜。不是怜聋俗，音书谁寄将。如何琼玖赠，忽觉木樨香。自匪承当者，空惭负晦堂。
癸未始秋得丹霞愿来大师书并惠木樨饯作此答之·其一
作者：何绛
朝代：明

云月未常殊，溪山各自居。怀师不可见，独坐对窗虚。杖履别来久，道心日以疏。不缘新雁至，安得入秋书。
癸未始秋得丹霞愿来大师书并惠木樨饯作此答之·其二
作者：何绛
朝代：明

河干从别后，两度隔秋霜。不是怜聋俗，音书谁寄将。如何琼玖赠，忽觉木樨香。自匪承当者，空惭负晦堂。
登叔浑侄祝山园林
作者：何绛
朝代：明

山桥通断岸，树杪见高台。松子当窗落，渔歌渡海来。烟霞藏洞壑，云物净氛埃。虽去嬴秦远，桃花未可栽。
登海潮岩
作者：何绛
朝代：明

岧峣石室倚沧溟，渐上秋山兴渐增。峭壁倒悬梯两道，小窗斜见浪千层。人踪绝处逢猴酒，鸟道通时接禹藤。最喜徵徭犹未到，杖藜閒日不妨登。
登鼎湖山
作者：何绛
朝代：明

晓日犹未上，笋舆行渐光。山从百丈岭，路绕九回肠。出谷鸟争道，入溪云触裳。才闻钟磬动，吾已觉花香。
白山上人新筑退居落成
作者：何绛
朝代：明

茅堂新筑寺垣西，修竹千竿绕碧溪。满径落花无过客，磬声才歇鸟声啼。最好凉秋九月天，细风疏雨小窗前。老僧独坐心无事，懒说时流言句禅。数亩清池竹下开，放生鱼去鸟飞回。閒云更自怜孤寂，偏向穷山日日来。满目平田飞鹧鸪，晚风斜日好相呼。白头老衲当窗坐，眼处闻声会得无。
白山上人新筑退居落成·其一
作者：何绛
朝代：明

茅堂新筑寺垣西，修竹千竿绕碧溪。满径落花无过客，磬声才歇鸟声啼。
白山上人新筑退居落成·其三
作者：何绛
朝代：明

数亩清池竹下开，放生鱼去鸟飞回。閒云更自怜孤寂，偏向穷山日日来。
白山上人新筑退居落成·其二
作者：何绛
朝代：明

最好凉秋九月天，细风疏雨小窗前。老僧独坐心无事，懒说时流言句禅。
白山上人新筑退居落成·其四
作者：何绛
朝代：明

满目平田飞鹧鸪，晚风斜日好相呼。白头老衲当窗坐，眼处闻声会得无。
白山大师非台落成相对坐月
作者：何绛
朝代：明

虞园留片地，抔土便成台。静夜凉风起，菩提叶叶来。虚空呈皓月，清迥绝尘埃。了自不能寐，心心觉已灰。
短歌
作者：何绛
朝代：明

丰盈盛饰女，布素淡妆人。不分在颜色，只分富与贫。
石人弟十月十五日生日诗以赠之
作者：何绛
朝代：明

一枝篱菊照霜明，风有微香酒复清。兔影满时差似汝，雁行久矣愧称兄。须知壮岁应多惜，且喜良材在晚成。无限五陵车马客，丈夫原自贵荣名。
石人弟十月十五日生日诗以赠之
作者：何绛
朝代：明
体裁：七言律诗

一枝篱菊照霜明，风有微香酒复清。须知壮岁应多惜，且喜良材在晚成。无限五陵车马客，丈夫原自贵荣名。
石浪园
作者：何绛
朝代：明

林园日成趣，户设不须扃。丹荔湖中树，红帘院里亭。阶晴竹吐笋，雨过鹤梳翎。倚杖閒相望，城头列岫青。路尽双桥接，楼台倚岸偏。千头梅子树，几片素馨田。石涧归潮涨，林花带露鲜。板舆时奉母，泛览薄凉天。
石浪园·其一
作者：何绛
朝代：明

林园日成趣，户设不须扃。丹荔湖中树，红帘院里亭。阶晴竹吐笋，雨过鹤梳翎。倚杖閒相望，城头列岫青。
石浪园·其二
作者：何绛
朝代：明

路尽双桥接，楼台倚岸偏。千头梅子树，几片素馨田。石涧归潮涨，林花带露鲜。板舆时奉母，泛览薄凉天。
离六堂
作者：何绛
朝代：明

道由疏磬外，地僻罕人寻。一路入来处，泠然生静心。绿槐阴过户，垂柳覆栖禽。向晚斋钟动，群僧渐出林。
秋夜独坐有怀冈州诸子
作者：何绛
朝代：明

独坐幽窗里，虫声响不休。草光清露下，月淡素云流。心绪摇长夜，灯花对小楼。朋侪隔秋水，书札若为投。
端州华严庵访一持上人
作者：何绛
朝代：明

江乡十载别，江畔二旬留。园草日以绿，故人空白头。看花逢旧国，捲幔对湍流。惆怅东风晚，随师下小楼。
竹杖
作者：何绛
朝代：明

此君怀令节，握手托平生。任意成来往，虚心接物情。先人一着地，舍己独行名。亦自嫌车马，山中少送迎。
竹榻
作者：何绛
朝代：明

小榻碧如水，所栖非一枝。吾生亦有托，安用独醒为。远梦凭谁识，孤怀与尔知。喜来虽不寐，应念卧薪时。
笔山
作者：何绛
朝代：明

一掌峰峦尽，还应静者知。塞鸿飞不到，秋兔欲藏时。势岂千铢累，功非一篑亏。虽云最小物，造化亦何私。
粤台新柳
作者：何绛
朝代：明

雨雪纷纷冰满潭，越台新柳已毵毵。非因杜宇天津唤，天气如何亦自南。陆贾城边越水滨，翠条犹是汉时春。不知事去千馀载，无奈东风吹又新。几树流莺唤晓晴，淡黄轻绿曳春明。呼鸾道上东风急，吹入长条渐作声。婀娜新枝舞细腰，多连山口任风飘。期君莫恃为樊圃，脆软由来是柳条。珠海西流入柳坡，年年春色最先过。虽然枝叶垂垂密，菀柳从今不用歌。春花开遍叶初齐，十里阴中走马蹄。霸上棘门何足道，试将一箭射长堤。
粤台新柳·其一
作者：何绛
朝代：明

雨雪纷纷冰满潭，越台新柳已毵毵。非因杜宇天津唤，天气如何亦自南。
粤台新柳·其三
作者：何绛
朝代：明

几树流莺唤晓晴，淡黄轻绿曳春明。呼鸾道上东风急，吹入长条渐作声。
粤台新柳·其二
作者：何绛
朝代：明

陆贾城边越水滨，翠条犹是汉时春。不知事去千馀载，无奈东风吹又新。
粤台新柳·其五
作者：何绛
朝代：明

珠海西流入柳坡，年年春色最先过。虽然枝叶垂垂密，菀柳从今不用歌。
粤台新柳·其六
作者：何绛
朝代：明

春花开遍叶初齐，十里阴中走马蹄。霸上棘门何足道，试将一箭射长堤。
粤台新柳·其四
作者：何绛
朝代：明

婀娜新枝舞细腰，多连山口任风飘。期君莫恃为樊圃，脆软由来是柳条。
纸刀
作者：何绛
朝代：明

自是无长物，微躯日日新。敢云悲薄命，常得近文人。用舍凭斯世，裁成赖此身。年年烽火报，喜不事风尘。
经林德丛村居
作者：何绛
朝代：明

竹窗高柳锁秋烟，君在湖中第几船。亭上不劳双鹤放，扁舟人已下前川。
经略祖
作者：何绛
朝代：明

匹马招降岂偶然，观星早已识亡存。谁知事去千年后，出处犹宜法祖言。
绘空轩
作者：何绛
朝代：明

东林方丈室，日出何曈曈。树态晓潜变，云晴天欲空。看花已成色，闻鸟亦因风。物理犹如此，吾心良不穷。
续奁
作者：何绛
朝代：明

深宵拚胆自家行，豆蔻梢头月渐生。常恐小奴竹外过，瞰人踪迹最分明。见欢蹋影夜窗边，暂歇琵琶不上弦。自觉语言殊不细，东姑犹喜尚痴眠。
续奁·其一
作者：何绛
朝代：明

深宵拚胆自家行，豆蔻梢头月渐生。常恐小奴竹外过，瞰人踪迹最分明。
续奁·其二
作者：何绛
朝代：明

见欢蹋影夜窗边，暂歇琵琶不上弦。自觉语言殊不细，东姑犹喜尚痴眠。
老榕
作者：何绛
朝代：明

幸得存生意，先朝雨露恩。低枝盘小阁，留荫在平原。盛夏炎偏减，高天日易昏。良材吾所惧，匠石顾何烦。
老榕
作者：何绛
朝代：明

肿壅盘空上，滋培天地恩。不知巢凤翥，自觉像龙蟠。盛暑炎成戢，高天白日昏。栋梁非我任，留荫在平原。
自河头入山
作者：何绛
朝代：明

宵烟未散笋舆行，花落东风尚有声。茅屋隔松蒸秫火，光和残月到天明。野花黄白涧桃红，行尽千山路未穷。莺语不离春树里，马蹄多入瀑声中。几间山店石桥西，谷口风高酒幔低。鸡黍熟时行客到，当垆风俗但凭妻。新雨连朝水灌畦，薄田千亩及时犁。农夫就饷林间妇，笑指声声布谷啼。千声征铎出长林，绿叶重重春渐深。不识此间行道者，鸡鸣时节尔何心。野棠花谢水无声，旧殿荒凉禾黍生。故老尚能遮道语，鹃啼无夜不三更。黄泥湾下几重滩，滩水如雷去不还。怪得道傍长太息，红尘飞处是人间。春草斜侵石路微，春花如锦木芽肥。鹧鸪本是南翔鸟，每向车前傍我飞。丁丁伐木昼声喧，竹里人家溪上村。青箬盖头椎髻妇，乱烟驱犊上高原。绝巘层峦若上天，朝昏常共鸟争先。肩舆下阪逢虾蟹，又听潮声到海边。
自河头入山·其一
作者：何绛
朝代：明

宵烟未散笋舆行，花落东风尚有声。茅屋隔松蒸秫火，光和残月到天明。
自河头入山·其七
作者：何绛
朝代：明

黄泥湾下几重滩，滩水如雷去不还。怪得道傍长太息，红尘飞处是人间。
自河头入山·其三
作者：何绛
朝代：明

几间山店石桥西，谷口风高酒幔低。鸡黍熟时行客到，当垆风俗但凭妻。
自河头入山·其九
作者：何绛
朝代：明

丁丁伐木昼声喧，竹里人家溪上村。青箬盖头椎髻妇，乱烟驱犊上高原。
自河头入山·其二
作者：何绛
朝代：明

野花黄白涧桃红，行尽千山路未穷。莺语不离春树里，马蹄多入瀑声中。
自河头入山·其五
作者：何绛
朝代：明

千声征铎出长林，绿叶重重春渐深。不识此间行道者，鸡鸣时节尔何心。
自河头入山·其八
作者：何绛
朝代：明

春草斜侵石路微，春花如锦木芽肥。鹧鸪本是南翔鸟，每向车前傍我飞。
自河头入山·其六
作者：何绛
朝代：明

野棠花谢水无声，旧殿荒凉禾黍生。故老尚能遮道语，鹃啼无夜不三更。
自河头入山·其十
作者：何绛
朝代：明

绝巘层峦若上天，朝昏常共鸟争先。肩舆下阪逢虾蟹，又听潮声到海边。
自河头入山·其四
作者：何绛
朝代：明

新雨连朝水灌畦，薄田千亩及时犁。农夫就饷林间妇，笑指声声布谷啼。
自电白至海安
作者：何绛
朝代：明

诸溪滂湃众峰巍，牧竖歌声出翠微。绝壁有花皆倒出，深山无鸟不低飞。春云过处行犹湿，岭树晴时看更多。最惜长官排卤簿，往来无数奈忙何。黄茅障里树苍苍，问禁先须自入乡。何事村中人尽道，狐狸休惮畏豺狼。瘴云乍起四天低，鳷鹊飘鹞无定栖。不是据鞍凭老马，纵逢沮溺路终迷。悲风吹地日无光，道是贤王旧战场。君子不留猿鹤在，萧萧白骨总闻香。渐入深林瘴渐多，闻声始觉有人过。高天久矣人难问，蓁莽何劳更作罗。千峰日落客行稀，雾捲东风欲湿衣。树下老猿当涧饮，村边黄犊带禽归。无多篱落绕柴门，又是停车一夜村。野老偶谈征战事，我闻斯语过闻猿。竹床木枕暂将公，几盏村醪睡正融。生恨小窗深夜雨，赚人春梦不能终。双溪直下水迢迢，又逐东风过小桥。见有雁飞犹未海，望无山处渐闻潮。
自电白至海安·其一
作者：何绛
朝代：明

诸溪滂湃众峰巍，牧竖歌声出翠微。绝壁有花皆倒出，深山无鸟不低飞。
自电白至海安·其七
作者：何绛
朝代：明

千峰日落客行稀，雾捲东风欲湿衣。树下老猿当涧饮，村边黄犊带禽归。
自电白至海安·其三
作者：何绛
朝代：明

黄茅障里树苍苍，问禁先须自入乡。何事村中人尽道，狐狸休惮畏豺狼。
自电白至海安·其九
作者：何绛
朝代：明

竹床木枕暂将公，几盏村醪睡正融。生恨小窗深夜雨，赚人春梦不能终。
自电白至海安·其二
作者：何绛
朝代：明

春云过处行犹湿，岭树晴时看更多。最惜长官排卤簿，往来无数奈忙何。
自电白至海安·其五
作者：何绛
朝代：明

悲风吹地日无光，道是贤王旧战场。君子不留猿鹤在，萧萧白骨总闻香。
自电白至海安·其八
作者：何绛
朝代：明

无多篱落绕柴门，又是停车一夜村。野老偶谈征战事，我闻斯语过闻猿。
自电白至海安·其六
作者：何绛
朝代：明

渐入深林瘴渐多，闻声始觉有人过。高天久矣人难问，蓁莽何劳更作罗。
自电白至海安·其十
作者：何绛
朝代：明

双溪直下水迢迢，又逐东风过小桥。见有雁飞犹未海，望无山处渐闻潮。
自电白至海安·其四
作者：何绛
朝代：明

瘴云乍起四天低，鳷鹊飘鹞无定栖。不是据鞍凭老马，纵逢沮溺路终迷。
花朝日社集西禅寺
作者：何绛
朝代：明

一从兵革后，大雅久云衰。声气如今日，风流宛在兹。泠泠春夜涧，濯濯柳初枝。何以裁诗句，清新倘似之。
荡子行未归
作者：何绛
朝代：明

荡子游远方，佳人倚绣户。荼菜与椒聊，汝辛我亦苦。
葛帐
作者：何绛
朝代：明

葛帐张兰室，佳人素手成。晚风云影乱，月色上床轻。密极难藏梦，垂时无限情。十年幽恨事，展转不瞒卿。
虎丘中秋
作者：何绛
朝代：明

酒楼处处近花丛，碧玉阑干转转通。试剑石边箫管歇，歌声齐上月明中。一层楼阁一层歌，蜡烛千行照绮罗。细按新声相较量，竹枝词少柳枝多。中流箫鼓荡兰桡，水面风来歌扇摇。双袖斗藏红豆子，泥人独饮到通宵。湘帘捲罢倚秋溪，溪上女儿笑语低。忽背傍人偷自拜，夜香烧向月华西。无限秋风吹细腰，新妆夜上赤栏桥。可怜玉手纤无力，大妇才过小妇招。白公堤上月徘徊，海涌峰前众乐催。不尽游人谁复识，吹箫或有市中来。千人石上可怜秋，曾得君王永夜游。最喜碧桐三五树，不栽宫里省生愁。杨花落尽藕花开，人事悲欢合往来。试看阖闾坟上土，只闻歌吹不闻哀。
虎丘中秋·其一
作者：何绛
朝代：明

酒楼处处近花丛，碧玉阑干转转通。试剑石边箫管歇，歌声齐上月明中。
虎丘中秋·其七
作者：何绛
朝代：明

千人石上可怜秋，曾得君王永夜游。最喜碧桐三五树，不栽宫里省生愁。
虎丘中秋·其三
作者：何绛
朝代：明

中流箫鼓荡兰桡，水面风来歌扇摇。双袖斗藏红豆子，泥人独饮到通宵。
虎丘中秋·其二
作者：何绛
朝代：明

一层楼阁一层歌，蜡烛千行照绮罗。细按新声相较量，竹枝词少柳枝多。
虎丘中秋·其五
作者：何绛
朝代：明

无限秋风吹细腰，新妆夜上赤栏桥。可怜玉手纤无力，大妇才过小妇招。
虎丘中秋·其八
作者：何绛
朝代：明

杨花落尽藕花开，人事悲欢合往来。试看阖闾坟上土，只闻歌吹不闻哀。
虎丘中秋·其六
作者：何绛
朝代：明

白公堤上月徘徊，海涌峰前众乐催。不尽游人谁复识，吹箫或有市中来。
虎丘中秋·其四
作者：何绛
朝代：明

湘帘捲罢倚秋溪，溪上女儿笑语低。忽背傍人偷自拜，夜香烧向月华西。
西湖后曲
作者：何绛
朝代：明

木鹅城下是菱溪，溪水东流不贮泥。好趁明月齐打桨，苏公堤过又甘堤。栖禅寺口月明时，欲系扁舟限柳丝。岂是薄情离别易，亏人折尽路头枝。芰荷过尽出蒹葭，下郭村前月色斜。山近罗浮无恶虎，如何闾巷少人家。忘机亭接集鸥涯，秋月秋风事事佳。世上机心忘已尽，不知何事复伤怀。元戎小队朔方音，船上吹笳到夜深。遮莫游龙山下过，恐伤司马旧雄心。绿琴弹罢月空明，鸟语花香水复清。昨日刺船人不见，先生无乃善移情。孤山山上吊孤忠，难听高秋半夜风。叔父山河今已改，留都虽捷亦成空。布帆高挂夜风寒，漫把银筝向月弹。罗袜罗衫裁几样，隔堤楼是不相干。西湖明月昔时光，今日重游太息长。记得十年湖上别，玉簪除下赠新妆。谁家年少泛湖船，永夜清歌对月圆。红日渐高犹未觉，玉杯狼藉尚缠绵。
西湖后曲·其一
作者：何绛
朝代：明

木鹅城下是菱溪，溪水东流不贮泥。好趁明月齐打桨，苏公堤过又甘堤。
西湖后曲·其七
作者：何绛
朝代：明

孤山山上吊孤忠，难听高秋半夜风。叔父山河今已改，留都虽捷亦成空。
西湖后曲·其三
作者：何绛
朝代：明

芰荷过尽出蒹葭，下郭村前月色斜。山近罗浮无恶虎，如何闾巷少人家。
西湖后曲·其九
作者：何绛
朝代：明

西湖明月昔时光，今日重游太息长。记得十年湖上别，玉簪除下赠新妆。
西湖后曲·其二
作者：何绛
朝代：明

栖禅寺口月明时，欲系扁舟限柳丝。岂是薄情离别易，亏人折尽路头枝。
西湖后曲·其五
作者：何绛
朝代：明

元戎小队朔方音，船上吹笳到夜深。遮莫游龙山下过，恐伤司马旧雄心。
西湖后曲·其八
作者：何绛
朝代：明

布帆高挂夜风寒，漫把银筝向月弹。罗袜罗衫裁几样，隔堤楼是不相干。
西湖后曲·其六
作者：何绛
朝代：明

绿琴弹罢月空明，鸟语花香水复清。昨日刺船人不见，先生无乃善移情。
西湖后曲·其十
作者：何绛
朝代：明

谁家年少泛湖船，永夜清歌对月圆。红日渐高犹未觉，玉杯狼藉尚缠绵。
西湖后曲·其四
作者：何绛
朝代：明

忘机亭接集鸥涯，秋月秋风事事佳。世上机心忘已尽，不知何事复伤怀。
西湖曲
作者：何绛
朝代：明

龙游山下桃花庄，鸡犬桑麻自一方。地似避秦人稍异，村中忙煞为官粮。小小湖船十尺长，大黄塘过小黄塘。渔翁日午停双桨，贪卧南风系绿杨。千株杨柳数家村，茅屋檐前鹊噪喧。竟日了无他客至，荷花空自绕柴门。雨后乘舟坐晚凉，美人西望路茫茫。人间是处皆尘土，清静惟留水一方。试上山头奠桂浆，朝云艳骨有馀香。宋朝陵墓皆零落，嫁得文人胜帝王。
西湖曲·其一
作者：何绛
朝代：明

龙游山下桃花庄，鸡犬桑麻自一方。地似避秦人稍异，村中忙煞为官粮。
西湖曲·其三
作者：何绛
朝代：明

千株杨柳数家村，茅屋檐前鹊噪喧。竟日了无他客至，荷花空自绕柴门。
西湖曲·其二
作者：何绛
朝代：明

小小湖船十尺长，大黄塘过小黄塘。渔翁日午停双桨，贪卧南风系绿杨。
西湖曲·其五
作者：何绛
朝代：明

试上山头奠桂浆，朝云艳骨有馀香。宋朝陵墓皆零落，嫁得文人胜帝王。
西湖曲·其四
作者：何绛
朝代：明

雨后乘舟坐晚凉，美人西望路茫茫。人间是处皆尘土，清静惟留水一方。
西畴春望
作者：何绛
朝代：明

暖日开晴陌，春风百卉生。秧新初有色，叶嫩不成声。一雁归遥海，双峰接远情。美人何处所，泽畔几回行。寥寥天地外，知己岂无人。对此閒田里，殊惭怀土身。农夫分五谷，鸟语乱三春。俯仰诚难问，年华空复新。
西畴春望·其一
作者：何绛
朝代：明

暖日开晴陌，春风百卉生。秧新初有色，叶嫩不成声。一雁归遥海，双峰接远情。美人何处所，泽畔几回行。
西畴春望·其二
作者：何绛
朝代：明

寥寥天地外，知己岂无人。对此閒田里，殊惭怀土身。农夫分五谷，鸟语乱三春。俯仰诚难问，年华空复新。
访光公兰若
作者：何绛
朝代：明

路尽询樵客，名山不觉深。松声幽鹤梦，竹色淡人心。秀顶蒙霜雪，清言亘古今。问君年几许，桐子种成琴。
访光公兰若
作者：何绛
朝代：明
体裁：五言律诗

路尽询樵客，名山不觉深。秀顶蒙霜雪，清言亘古今。问君年几许，桐子种成琴。
访王问溪那邕村居
作者：何绛
朝代：明

开春日晴霁，篮舆出郊阡。疏林换新叶，莺啼碧树巅。东风吹缊袍，乱石鸣幽泉。行行入深竹，迢遰过前川。田园亦既种，桑麻长户编。多谢素心人，殷勤开竹轩。相邀入茅屋，鸡黍陈杂筵。酌我樽中酒，挥以琴上弦。兴至辄倾杯，高谈妙入玄。任真有殊乐，古人贵自然。
访胡星卿
作者：何绛
朝代：明

城南有高士，种竹万馀竿。中有小茅屋，才能一丈宽。竹叶荫阶绿，竹声当夏寒。白发被两鬓，童颜良可观。出入万竹间，敏捷如转丸。斲竹换新谷，卖竹去输官。了无衣食苦，谁云心不安。茅屋虽不广，乃有琴与书。相别十馀载，今来正夏初。令言畅我怀，竹风吹我裾。酌我以旨酒，荐以盘中鱼。君歌我载和，我歌愧不如。但求声相应，岂必锱与铢。
访胡星卿·其一
作者：何绛
朝代：明

城南有高士，种竹万馀竿。中有小茅屋，才能一丈宽。竹叶荫阶绿，竹声当夏寒。白发被两鬓，童颜良可观。出入万竹间，敏捷如转丸。斲竹换新谷，卖竹去输官。了无衣食苦，谁云心不安。
访胡星卿·其二
作者：何绛
朝代：明

茅屋虽不广，乃有琴与书。相别十馀载，今来正夏初。令言畅我怀，竹风吹我裾。酌我以旨酒，荐以盘中鱼。君歌我载和，我歌愧不如。但求声相应，岂必锱与铢。
访高望公村舍
作者：何绛
朝代：明

高子善耕稼，结庐依山阿。柴门对深巷，牛羊日夕过。深耕而易耨，常恐恶草多。圣贤日以过，古道若之何。嗟尔宁戚子，徒然扣角歌。努力事躬耕，但愿成嘉禾。迂回入林莽，登我故人堂。虽云离别久，两心同一方。石琴弹无弦，知音何用伤。蓬头王霸子，左右执壶觞。觞至不复辞，飘然入醉乡。殊矣世间人，丝丝较短长。
访高望公村舍·其一
作者：何绛
朝代：明

高子善耕稼，结庐依山阿。柴门对深巷，牛羊日夕过。深耕而易耨，常恐恶草多。圣贤日以过，古道若之何。嗟尔宁戚子，徒然扣角歌。努力事躬耕，但愿成嘉禾。
访高望公村舍·其二
作者：何绛
朝代：明

迂回入林莽，登我故人堂。虽云离别久，两心同一方。石琴弹无弦，知音何用伤。蓬头王霸子，左右执壶觞。觞至不复辞，飘然入醉乡。殊矣世间人，丝丝较短长。
诃林客夜柬任肇楚时寓珠江江上
作者：何绛
朝代：明

故人江上住，相望隔城东。开阁读书夜，方予小梦通。泽兰当水槛，秋桂起天风。何以赠君子，芬芳无乃同。
试剑石
作者：何绛
朝代：明

谁试千金剑，犹存石上痕。仇人满天下，遗赠敢忘恩。
谒三世祖母李氏恭人谕葬墓
作者：何绛
朝代：明

马鬣先朝迹未湮，赐田春尽绿初匀。五持主命惟开府，七日军储属妇人。狮石塔依山影直，虎门潮起浪痕新。杯羹荐罢堪惆怅，赵宋诸陵牧火频。
象山怀古
作者：何绛
朝代：明

文献无如今尹神，百年耳目一朝新。亦缘向日人心古，偏信人间白发人。洪武年初忆谢公，书堂西筑墨池东。高皇寸土烟消尽，谁保当时一亩宫。
象山怀古·其一
作者：何绛
朝代：明

文献无如今尹神，百年耳目一朝新。亦缘向日人心古，偏信人间白发人。
象山怀古·其二
作者：何绛
朝代：明

洪武年初忆谢公，书堂西筑墨池东。高皇寸土烟消尽，谁保当时一亩宫。
赠僧
作者：何绛
朝代：明

振锡东南一载期，入廛垂手几人知。相逢试问修心事，笑指閒云未去时。道貌经年战胜肥，一身衣是旧时衣。黄梅久待新州獠，切勿逢人说是非。
赠僧·其一
作者：何绛
朝代：明

振锡东南一载期，入廛垂手几人知。相逢试问修心事，笑指閒云未去时。
赠僧·其二
作者：何绛
朝代：明

道貌经年战胜肥，一身衣是旧时衣。黄梅久待新州獠，切勿逢人说是非。
赠少年李道士
作者：何绛
朝代：明

手持二尺黄金简，旧有传家道德经。吉日天坛朝北斗，少年原是老人星。
赠张直咨
作者：何绛
朝代：明

爱尔清狂士，生无薄俗缘。僦居依野衲，拱手逊时贤。九食惟蔬饭，全家仰砚田。遥闻过化地，渐有让风然。
赠放梅师兼呈浩大师
作者：何绛
朝代：明

蒲团兀坐最高僧，十载空山厌世情。嚼米久知砂在饭，咬根长断菜为羹。惯行苦行因忘苦，灭却名声始著名。幸得本师施辣手，一回白棒一回生。
赠李少君
作者：何绛
朝代：明

香车曾记入门时，萼绿梅花始上枝。薄发千条初覆额，为郎搦管写乌丝。柳腰梅额指如葱，绣罢春衫倦唾绒。尽道海棠花似妾，试将优劣问东风。
赠李少君·其一
作者：何绛
朝代：明

香车曾记入门时，萼绿梅花始上枝。薄发千条初覆额，为郎搦管写乌丝。
赠李少君·其二
作者：何绛
朝代：明

柳腰梅额指如葱，绣罢春衫倦唾绒。尽道海棠花似妾，试将优劣问东风。
赠杨敏叔
作者：何绛
朝代：明

白发千条倚道旁，频将肝胆与人尝。田园散尽寻常事，一剑当门夜夜光。
赠桃溪主人新宠
作者：何绛
朝代：明

粉朱赤白不容加，洛浦分明上晓霞。薄发千条长委地，何人不共惜名花。或时小饮醉颜酡，一寸横波转顾多。善谑乱□□薄技，几翻因笑不成歌。
赠桃溪主人新宠·其一
作者：何绛
朝代：明

粉朱赤白不容加，洛浦分明上晓霞。薄发千条长委地，何人不共惜名花。
赠桃溪主人新宠·其二
作者：何绛
朝代：明

或时小饮醉颜酡，一寸横波转顾多。善谑乱□□薄技，几翻因笑不成歌。
赠洞玄上人
作者：何绛
朝代：明

青鞋布衲法僧装，却忆当年忝雁行。今日相逢重相笑，直须指点过当阳。白发门前送汝行，堪伤十载倚闾情。寒潭有月亲须悟，正好归来唤到明。临流照影影依稀，大士当头彻悟机。要识前身双树下，与谁朝出夜深归。
赠洞玄上人·其一
作者：何绛
朝代：明

青鞋布衲法僧装，却忆当年忝雁行。今日相逢重相笑，直须指点过当阳。
赠洞玄上人·其三
作者：何绛
朝代：明

临流照影影依稀，大士当头彻悟机。要识前身双树下，与谁朝出夜深归。
赠洞玄上人·其二
作者：何绛
朝代：明

白发门前送汝行，堪伤十载倚闾情。寒潭有月亲须悟，正好归来唤到明。
赠海幢慧轮大师
作者：何绛
朝代：明

江楼入道者，徙倚肆閒情。露结新秋树，风高海气清。倾心持苦行，至性自多生。切莫黄梅去，归难庾岭行。
赠濮澹轩
作者：何绛
朝代：明

生长梧桐乡，结宇来三吴。爱此多良友，朝夕以相资。相资岂有他，饮酒与著书。芳辰及良夜，空庭陈瓜蔬。邻好三五辈，老稚与之俱。既觞亦既咏，觞尽辄倾壶。俯仰顾襟影，此生量非虚。
赠禅起上人
作者：何绛
朝代：明

真僧了无事，所得在安心。一衲浣常净，千峰坐最深。石窗摇水月，竹户掩秋阴。独坐拈花去，无言何处寻。
赠程克庵县尉
作者：何绛
朝代：明

六旬为县尉，清苦莫能名。閒月供官馔，长年无马行。宁家凭俸米，养老仗藜羹。独有诸童叟，逢人说政平。冷署依山小，瓜蔬绿满篱。廉蒙长吏厌，贤得县胥欺。有讼皆持法，惟情不敢私。徒行张盖少，谁识是官司。
赠程克庵县尉·其一
作者：何绛
朝代：明

六旬为县尉，清苦莫能名。閒月供官馔，长年无马行。宁家凭俸米，养老仗藜羹。独有诸童叟，逢人说政平。
赠程克庵县尉·其二
作者：何绛
朝代：明

冷署依山小，瓜蔬绿满篱。廉蒙长吏厌，贤得县胥欺。有讼皆持法，惟情不敢私。徒行张盖少，谁识是官司。
赠箕公新筑草阁
作者：何绛
朝代：明

缚竹编茅倚定山，柴门曾设不须关。老僧入定宵分后，空有江楼日往还。
赠美中侍者
作者：何绛
朝代：明

袈裟着破尚童年，文雅风流是皎然。浮念尽销金磬外，沉香自爇玉兰边。山云遮寺宜裁服，溪水当门好悟禅。大笑一身六千里，久同师谢世间缘。
赠赛娥校书
作者：何绛
朝代：明

湖头别汝四年前，湖柳依依送客船。今日相逢余老大，红颜争似柳含烟。自修眉黛自家矜，不是檀郎唤不应。约略舞衫添一寸，纤腰如削未曾增。风流子美不寻常，老大犹怜黄四娘。江橘垂垂如赤日，味浓偏在饱风霜。
赠赛娥校书·其一
作者：何绛
朝代：明

湖头别汝四年前，湖柳依依送客船。今日相逢余老大，红颜争似柳含烟。
赠赛娥校书·其三
作者：何绛
朝代：明

风流子美不寻常，老大犹怜黄四娘。江橘垂垂如赤日，味浓偏在饱风霜。
赠赛娥校书·其二
作者：何绛
朝代：明

自修眉黛自家矜，不是檀郎唤不应。约略舞衫添一寸，纤腰如削未曾增。
赠陈元孝新翁
作者：何绛
朝代：明

喜君年老矣，白发渐成疏。完卵覆巢下，生儿有室初。何能毕志愿，聊得赋闲居。旧业龙山口，春来好荷锄。
赣州晤屈修古即送之入都
作者：何绛
朝代：明

士有不得志，栖栖湖海间。嗟余浮浙水，君又去燕山。拔剑为君舞，开樽壮别颜。凉风忽四起，为客倍相关。
赣州晤郑珠江简讨即送之入都
作者：何绛
朝代：明

章流清浅藕花高，供奉乘舟衣锦袍。却为君王怜翰墨，沉香亭上欲相劳。青雀南来赴紫宸，管弦风细两河闻。虔州渐与吉州近，江上依然五色云。碧柳青槐拂短篷，都门到日又秋风。君王内殿心应喜，革履听来迥不同。朝罢金门载笔回，碧帘风静玉堂开。花砖草绿垂书带，词赋谁知太史才。
赣州晤郑珠江简讨即送之入都·其一
作者：何绛
朝代：明

章流清浅藕花高，供奉乘舟衣锦袍。却为君王怜翰墨，沉香亭上欲相劳。
赣州晤郑珠江简讨即送之入都·其三
作者：何绛
朝代：明

碧柳青槐拂短篷，都门到日又秋风。君王内殿心应喜，革履听来迥不同。
赣州晤郑珠江简讨即送之入都·其二
作者：何绛
朝代：明

青雀南来赴紫宸，管弦风细两河闻。虔州渐与吉州近，江上依然五色云。
赣州晤郑珠江简讨即送之入都·其四
作者：何绛
朝代：明

朝罢金门载笔回，碧帘风静玉堂开。花砖草绿垂书带，词赋谁知太史才。
赭山访沈天士
作者：何绛
朝代：明

敝缊过城市，谁能识汝贤。今人薄古道，我辈但相怜。傲骨难谐俗，奇穷敢怨天。何如天上月，缺久又重圆。
越溪谣
作者：何绛
朝代：明

越溪诸女儿，蛾眉须自重。但得夫婿怜，何必君王宠。
越裳道中
作者：何绛
朝代：明

路转斜阳入翠微，轻车只与鸟争飞。春风共看王孙草，南北游人总未归。
过柴桑故城有怀陶靖节先生
作者：何绛
朝代：明

清晨入左蠡，薄暮柴桑城。夙昔怀高风，悠然望玉京。田园久已没，三径草纵横。蝉鸣在高树，和风送清声。斯人不可见，山水有馀情。嗟予虽不敏，颇轻世上名。缅维千古人，怀抱辄相倾。
过江宁
作者：何绛
朝代：明
体裁：古风

江淮与河汉，涉历非今始。暮春理轻策，忽来五千里。今陵旧陪京，严城高百雉。我行骑敝驴，落日过都市。父老为我言，未语先垂涕。六街址尚存，高台平似砥。宫阙禾黍中，瑟瑟秋风起。独有秦淮流，千年不复改。异哉秦始皇，金埋王气死。天道本好还，二世亦已耳。
过江宁
作者：何绛
朝代：明

生无谐俗骨，雅性在山水。江淮与河汉，涉历非今始。暮春理轻策，忽来五千里。今陵旧陪京，严城高百雉。我行骑敝驴，落日过都市。父老为我言，未语先垂涕。六街址尚存，高台平似砥。宫阙禾黍中，瑟瑟秋风起。独有秦淮流，千年不复改。异哉秦始皇，金埋王气死。天道本好还，二世亦已耳。
过知淡叔茅亭
作者：何绛
朝代：明

结茅溪上竹林多，小径重关挂薜萝。席处野花千点落，枕边潮水二时过。鸦雏傍母飞低草，鼷鼠当人折短荷。知汝经年犹未出，夜来清梦近如何。
过那乌
作者：何绛
朝代：明

寒林驿上晓山晴，重得经过泪已横。云物不殊生死隔，间关终念弟兄情。曾寻石上看枫叶，共上秋桥照水明。何事岭头人伐木，丁丁皆作断肠声。
远公自石桥精舍罢讲初归作
作者：何绛
朝代：明

松花久向云中食，黄叶无端逐水流。尘世是非何处尽，归来犹及小山秋。
送一株上人访海丰姚明府
作者：何绛
朝代：明

两岸青山啼鹧鸪，船头白发僧跏趺。凭谁借得云林笔，一抹春江老衲图。瓢笠春风向海隅，官衙宾席已先虚。空闻水族由来美，可惜高僧不食鱼。
送一株上人访海丰姚明府·其一
作者：何绛
朝代：明

两岸青山啼鹧鸪，船头白发僧跏趺。凭谁借得云林笔，一抹春江老衲图。
送一株上人访海丰姚明府·其二
作者：何绛
朝代：明

瓢笠春风向海隅，官衙宾席已先虚。空闻水族由来美，可惜高僧不食鱼。
送人归里为其先人营葬
作者：何绛
朝代：明

君今渡海还，椰实满秋山。野店红鱼饭，溪桥白竹间。星霜侵客梦，风木感愁颜。去去休惆怅，人生自此閒。
送任山有归冈州
作者：何绛
朝代：明

弹琴送归客，草草不成音。相见虽非远，终伤离别心。鸟鸣朝树里，人立去帆阴。何以为今夕，閒庭月正深。
送任肇楚归冈州省觐
作者：何绛
朝代：明

赵陀城下送王孙，珠海西行到雁门。两岁别离三百日，二旬销尽十千言。远劳书信凭飞雁，易感愁肠在断猿。知有倚闾人盼望，曰归应为慰晨昏。
送任道援归翠微兼寄易堂诸子
作者：何绛
朝代：明

弹琴送君子，风雨乍弥天。亦是寻常曲，胡为尽别弦。云山犹昨日，客思又今年。试问堂中士，春风何处先。
送十影上人入丹霞
作者：何绛
朝代：明

师又丹霞去，相逢何处期。白云千嶂里，青笠独行时。已识禅为障，方知悟是痴。寒松与白石，稳卧不须疑。莫愁离别处，霜叶向人飞。有寺虽初到，无家只当归。听钟随午食，闻雁绽寒衣。羡尔耽幽寂，浮生事总非。
送十影上人入丹霞·其一
作者：何绛
朝代：明

师又丹霞去，相逢何处期。白云千嶂里，青笠独行时。已识禅为障，方知悟是痴。寒松与白石，稳卧不须疑。
送十影上人入丹霞·其二
作者：何绛
朝代：明

莫愁离别处，霜叶向人飞。有寺虽初到，无家只当归。听钟随午食，闻雁绽寒衣。羡尔耽幽寂，浮生事总非。
送十影上人归高凉
作者：何绛
朝代：明

我闻旸谷寺，海日夜中光。释子尚禅定，清晖满石床。天风鸣岛屿，钟磬入苍茫。归去孤峰上，斯怀安可方。
送叶文弟北上
作者：何绛
朝代：明

一杯薄酒送劳亭，百粤梅先万国馨。倘过金陵城下去，六朝松老尚青青。黄金嫩柳玉河飞，姓字初传满帝畿。十二街中春雪霁，马蹄徐出杏花归。
送叶文弟北上·其一
作者：何绛
朝代：明

一杯薄酒送劳亭，百粤梅先万国馨。倘过金陵城下去，六朝松老尚青青。
送叶文弟北上·其二
作者：何绛
朝代：明

黄金嫩柳玉河飞，姓字初传满帝畿。十二街中春雪霁，马蹄徐出杏花归。
送吴虎泉计偕
作者：何绛
朝代：明

老去但依良友乐，如君万里计偕何。文章况是惊人句，此别应知岁月多。
送圆和尚还丹霞
作者：何绛
朝代：明

自怜闻道寡，益怅别离情。挂席又千里，秋风雁翅城。丹霞何日到，白露满天行。虽觉溪山异，还同一月明。
送孟行弟北上
作者：何绛
朝代：明

冬月梅花斗雪新，一枝折赠计偕人。北梅不似南梅好，灼灼先开万国春。三策天人掞俊才，锦袍新映杏花开。三年省觐知应免，刚好而翁又到来。
送孟行弟北上·其一
作者：何绛
朝代：明

冬月梅花斗雪新，一枝折赠计偕人。北梅不似南梅好，灼灼先开万国春。
送孟行弟北上·其二
作者：何绛
朝代：明

三策天人掞俊才，锦袍新映杏花开。三年省觐知应免，刚好而翁又到来。
送容廷恂客韶
作者：何绛
朝代：明

绿护山头绿渐匀，黄云山下绿醅新。千钟倾尽出门去，江树青青愁杀人。
送岑圣眉北上
作者：何绛
朝代：明

日上三竿门始开，野人事事久心灰。闻君万里献书去，相送河梁不忍回。满天风雪一行人，赋别谁能有老亲。怪得临岐重惆怅，杏花开在隔年春。曲江宴后袖香微，赐马春深骑渐肥。天子好文知眷重，定因白发诏先归。
送岑圣眉北上·其一
作者：何绛
朝代：明

日上三竿门始开，野人事事久心灰。闻君万里献书去，相送河梁不忍回。
送岑圣眉北上·其三
作者：何绛
朝代：明

曲江宴后袖香微，赐马春深骑渐肥。天子好文知眷重，定因白发诏先归。
送岑圣眉北上·其二
作者：何绛
朝代：明

满天风雪一行人，赋别谁能有老亲。怪得临岐重惆怅，杏花开在隔年春。
送岑霍山客游江南
作者：何绛
朝代：明

慷慨出庾关，了无离别颜。拂衣鞍马去，垂老更安閒。一路莺花外，三吴指顾间。休将数点泪，洒向六朝山。
送愿来上人还谷旸祝其本师生日即□赴范总戎之约
作者：何绛
朝代：明

去去三春道，莺花绕衲衣。谷旸揩背罢，琼岛论心微。当道谁相识，知音如此稀。空嗟无雁处，书札不常归。
送攸跻弟之金陵
作者：何绛
朝代：明

河干送汝雪花新，一雁飞飞谁与邻。纵饮只因今夕别，加餐应为异乡身。出关快事惟骑马，入世平情易近人。客路若逢相识问，大兄衰老在江滨。
送朱子成之西粤经纪张默庵后事
作者：何绛
朝代：明

共是哀良友，惭君义独高。九泉期不负，万里莫辞劳。无地招魂返，留棺待女号。遥知逆旅夜，双泪落青袍。
送李方水掌教临皋
作者：何绛
朝代：明

一官虽远未为贫，海漆花开岛上春。教罢诸生酌椰酒，籧篨布地引儿嚬。四时风物似春温，俗俭人淳古道存。此地欲愁愁不得，城边尚有买愁村。看来两鬓渐成霜，虽是心孤老亦忙。浮海十年曾有兴，因君还得散愁肠。半岁西湖旅食身，缄诗遥寄越溪滨。澹庵泉道清无比，留待穷交一故人。
送李方水掌教临皋·其一
作者：何绛
朝代：明

一官虽远未为贫，海漆花开岛上春。教罢诸生酌椰酒，籧篨布地引儿嚬。
送李方水掌教临皋·其三
作者：何绛
朝代：明

看来两鬓渐成霜，虽是心孤老亦忙。浮海十年曾有兴，因君还得散愁肠。
送李方水掌教临皋·其二
作者：何绛
朝代：明

四时风物似春温，俗俭人淳古道存。此地欲愁愁不得，城边尚有买愁村。
送李方水掌教临皋·其四
作者：何绛
朝代：明

半岁西湖旅食身，缄诗遥寄越溪滨。澹庵泉道清无比，留待穷交一故人。
送林芳之敬臣叔侄归冠石山
作者：何绛
朝代：明

二阮还山去，予将渡海时。舟车虽异路，怀抱尚如斯。吾道久为客，他人安得知。路难君莫叹，险极渐成夷。
送查德尹还浙江
作者：何绛
朝代：明

凉风吹海国，秋思壮离杯。此别知难已，兹怀何得开。含情江上柳，叹息岭头梅。欲折未堪折，题诗愧不才。
送梁药亭北上
作者：何绛
朝代：明

酌酒六瑩堂，六瑩琴复张。君虽有佳誉，人自爱清商。曲古挥弦静，弹终掩袖长。遥思春日暖，衣带尽天香。京雒春寒重，狐裘着几层。想君骑赐马，还蹋柳边冰。裁札存山友，笼诗费寺僧。恐相吟咏者，难得旧时朋。
送梁药亭北上·其一
作者：何绛
朝代：明

酌酒六瑩堂，六瑩琴复张。君虽有佳誉，人自爱清商。曲古挥弦静，弹终掩袖长。遥思春日暖，衣带尽天香。
送梁药亭北上·其一
作者：何绛
朝代：明
体裁：五言律诗

酌酒六莹堂，六莹琴复张。君虽有佳誉，人自爱清商。曲古挥弦静，弹终掩袖长。遥思春日暖，衣带尽天香。
送梁药亭北上·其二
作者：何绛
朝代：明

京雒春寒重，狐裘着几层。想君骑赐马，还蹋柳边冰。裁札存山友，笼诗费寺僧。恐相吟咏者，难得旧时朋。
送梁药亭春州修志
作者：何绛
朝代：明

酌酒与君别，离情安复言。谁能操寸管，此去客平原。驿路趋边海，车声杂暮猿。遥知云树际，贤宰候斋门。举世谁能学，斯人怀史才。董狐不可作，知罪尚逃哉。文献徵殷夏，微词多定哀。谁云一邑地，知费几徘徊。
送梁药亭春州修志·其一
作者：何绛
朝代：明

酌酒与君别，离情安复言。谁能操寸管，此去客平原。驿路趋边海，车声杂暮猿。遥知云树际，贤宰候斋门。
送梁药亭春州修志·其二
作者：何绛
朝代：明

举世谁能学，斯人怀史才。董狐不可作，知罪尚逃哉。文献徵殷夏，微词多定哀。谁云一邑地，知费几徘徊。
送江南杭简夫之肇庆
作者：何绛
朝代：明

两岸风吹入峡船，崧台明月正娟娟。端州太守怜才甚，江阁应多赋大篇。羚羊峡口烂柯山，仙子棋枰尚未残。近日岁时容易厌，倘逢弹局不妨看。
送江南杭简夫之肇庆·其一
作者：何绛
朝代：明

两岸风吹入峡船，崧台明月正娟娟。端州太守怜才甚，江阁应多赋大篇。
送江南杭简夫之肇庆·其二
作者：何绛
朝代：明

羚羊峡口烂柯山，仙子棋枰尚未残。近日岁时容易厌，倘逢弹局不妨看。
送汪十三南湘之惠州
作者：何绛
朝代：明

三日东江是惠州，片帆随雁过罗浮。怜君今夜不得睡，独自高吟水驿头。西湖秋尽叶如烧，画舫清歌出六桥。莫上孤山频吊古，朝云坟上草萧萧。白鹤峰头秋色多，木鹅城下横秋波。罗衣轻薄秋风起，客子少年当奈何。
送汪十三南湘之惠州·其一
作者：何绛
朝代：明

三日东江是惠州，片帆随雁过罗浮。怜君今夜不得睡，独自高吟水驿头。
送汪十三南湘之惠州·其三
作者：何绛
朝代：明

白鹤峰头秋色多，木鹅城下横秋波。罗衣轻薄秋风起，客子少年当奈何。
送汪十三南湘之惠州·其二
作者：何绛
朝代：明

西湖秋尽叶如烧，画舫清歌出六桥。莫上孤山频吊古，朝云坟上草萧萧。
送沈山隐将军出镇石龙
作者：何绛
朝代：明

仙湖街口月徘徊，暂醉兰陵酒百杯。横海勋名何足异，罗浮山色帐前来。一军暂出尉佗城，晓日东江组练明。天子只今方北顾，炎州瘴疠付君清。暇日辕门鼓角休，银鞍白马猎高秋。怪来少妇誇夫婿，千骑东方居上头。
送沈山隐将军出镇石龙·其一
作者：何绛
朝代：明

仙湖街口月徘徊，暂醉兰陵酒百杯。横海勋名何足异，罗浮山色帐前来。
送沈山隐将军出镇石龙·其三
作者：何绛
朝代：明

暇日辕门鼓角休，银鞍白马猎高秋。怪来少妇誇夫婿，千骑东方居上头。
送沈山隐将军出镇石龙·其二
作者：何绛
朝代：明

一军暂出尉佗城，晓日东江组练明。天子只今方北顾，炎州瘴疠付君清。
送潘涵观之潮州
作者：何绛
朝代：明

一天霜叶下，君又向东行。道路吾徒事，山川此日情。扬帆过鳄渚，入夜听鸡声。独恐邻封近，难销髀肉生。
送白大师入山
作者：何绛
朝代：明

但识安心法，皇城亦厌居。青山发幽兴，白社得真如。勿使一尘染，能令万虑虚。春来须策杖，还访尔精庐。问师何所适，乃在樵山阴。古寺千章木，閒云一片心。折花惊晓蚁，出食下幽禽。日夕惟清梵，因风度远林。
送白大师入山·其一
作者：何绛
朝代：明

但识安心法，皇城亦厌居。青山发幽兴，白社得真如。勿使一尘染，能令万虑虚。春来须策杖，还访尔精庐。
送白大师入山·其二
作者：何绛
朝代：明

问师何所适，乃在樵山阴。古寺千章木，閒云一片心。折花惊晓蚁，出食下幽禽。日夕惟清梵，因风度远林。
送离大师入天湖
作者：何绛
朝代：明

云水何无定，行时即住机。千山当雪霁，一丈到柴扉。落叶不闻响，凄风难入衣。深知高坐处，松竹亦光辉。
送离大师入石洞
作者：何绛
朝代：明

罗浮高万丈，缥缈在东方。云雪藏精舍，天人待法王。饥餐林下菌，闲梦瀑边床。别去何消息，梅花闻处香。
送胡云仲归豫章
作者：何绛
朝代：明
体裁：古风

忆君为新婚，我是执柯人。君年方二十，我乃仅三旬。义气干云霄，力断东海潮。冯邓小功名，郭李殊寥寥。可怜岁月去如驶，数茎白发鬓边起。君年亦强壮，居然抱三子。言念匡庐好，携家归故里。匡庐之瀑数千丈，空中日照虹霓似。羡君有兄能赋诗，亦能斗酒浇块垒。河梁此日送君行，我亦扁舟向旧京。人生豪气久当尽，谁知老骥槽中鸣。请君兄弟上匡庐，望我负剑东南征。
送胡大灵携其门人与幼子作客青齐
作者：何绛
朝代：明

泰山夜半曾观日，要识秦王无字碑。君去未须惊往事，诗书原不与时宜。从我岂惟门弟子，车中共载有佳儿。知过阙里趋庭处，小子才当学礼诗。暂从驰驿走红尘，此去何劳更问津。齐国倘逢缧绁士，不妨重作解骖人。
送胡大灵携其门人与幼子作客青齐·其一
作者：何绛
朝代：明
体裁：七言绝句

泰山夜半曾观日，要识秦王无字碑。君去未须惊往事，诗书原不与时宜。
送胡大灵携其门人与幼子作客青齐·其三
作者：何绛
朝代：明

暂从驰驿走红尘，此去何劳更问津。齐国倘逢缧绁士，不妨重作解骖人。
送胡大灵携其门人与幼子作客青齐·其二
作者：何绛
朝代：明

从我岂惟门弟子，车中共载有佳儿。知过阙里趋庭处，小子才当学礼诗。
送胡韶先归豫章
作者：何绛
朝代：明

仗剑出门去，于今三十年。艰危百战后，怀抱一镫前。老日还乡国，悲歌临酒筵。一杯聊复劝，风雪尚纷然。
送詹仙舟计偕
作者：何绛
朝代：明

千腋狐裘赭白骄，关门风雪正萧萧。鴐鹅天上先传信，万乘应逢廿四桥。延陵季子近如何，到日应知几笑歌。莫怪山中叹寥寂，青云渐属故人多。
送詹仙舟计偕·其一
作者：何绛
朝代：明

千腋狐裘赭白骄，关门风雪正萧萧。鴐鹅天上先传信，万乘应逢廿四桥。
送詹仙舟计偕·其二
作者：何绛
朝代：明

延陵季子近如何，到日应知几笑歌。莫怪山中叹寥寂，青云渐属故人多。
送谭目衡游龙川
作者：何绛
朝代：明

别日常多见日稀，霜林落叶正飞飞。期君得似秋来雁，岁岁辞家岁岁归。过尽东江数十程，题诗日上赵佗城。閒来若作还家梦，先向先人丘垄行。
送谭目衡游龙川·其一
作者：何绛
朝代：明

别日常多见日稀，霜林落叶正飞飞。期君得似秋来雁，岁岁辞家岁岁归。
送谭目衡游龙川·其二
作者：何绛
朝代：明

过尽东江数十程，题诗日上赵佗城。閒来若作还家梦，先向先人丘垄行。
送豫章梁质人入秦
作者：何绛
朝代：明

萧萧匹马去江浔，落叶纷纷秋又深。三尺腰间聊解赠，感君一片入秦心。从来豪杰言形胜，欲塞函关祇一丸。今日车书安事此，长杨秋雨渐声寒。
送豫章梁质人入秦·其一
作者：何绛
朝代：明

萧萧匹马去江浔，落叶纷纷秋又深。三尺腰间聊解赠，感君一片入秦心。
送豫章梁质人入秦·其二
作者：何绛
朝代：明

从来豪杰言形胜，欲塞函关祇一丸。今日车书安事此，长杨秋雨渐声寒。
送远斋和尚还翠微
作者：何绛
朝代：明

陆贾城边旧识君，重逢已是法王身。名山我亦行将遍，国土归来得几人。无诸国远三千里，草履行时不觉遥。想到故山方丈外，松枝东偃已多朝。偶随流水下人间，又睹归云忆旧山。最爱夜来投宿处，驿楼风定一镫閒。
送远斋和尚还翠微·其一
作者：何绛
朝代：明

陆贾城边旧识君，重逢已是法王身。名山我亦行将遍，国土归来得几人。
送远斋和尚还翠微·其三
作者：何绛
朝代：明

偶随流水下人间，又睹归云忆旧山。最爱夜来投宿处，驿楼风定一镫閒。
送远斋和尚还翠微·其二
作者：何绛
朝代：明

无诸国远三千里，草履行时不觉遥。想到故山方丈外，松枝东偃已多朝。
送迹删上人入西宁
作者：何绛
朝代：明

偶辞僧伴逐閒云，锡杖西飞访隐沦。莫向崧台台下过，山川如旧易伤魂。道为吾道非吾道，山是他山莫认真。若种桃花遮洞口，又来尘世避秦人。
送迹删上人入西宁·其一
作者：何绛
朝代：明

偶辞僧伴逐閒云，锡杖西飞访隐沦。莫向崧台台下过，山川如旧易伤魂。
送迹删上人入西宁·其二
作者：何绛
朝代：明

道为吾道非吾道，山是他山莫认真。若种桃花遮洞口，又来尘世避秦人。
送郑珠江太史还朝
作者：何绛
朝代：明

榆树今朝见，秋风满海涯。故人贤太史，倚棹入京华。江上一杯酒，盘中七月瓜。离筵殊朴略，谅我是田家。
送陈六一广文赍志入都
作者：何绛
朝代：明

一身万里系遗编，直北千峰驿路悬。薄海春秋从此日，微词褒贬属何年。阙文尚喜吾犹及，言礼无徵古已然。莫怪史臣慎笔墨，忠魂偏起后人怜。
送陈太守还燕
作者：何绛
朝代：明

五载清风遍草莱，何堪今日送君回。最怜夹毂双双鹿，犹为行春特地来。四望重重烟雾遮，单车此去向谁家。争知海国从今后，只对棠梨几树花。
送陈太守还燕·其一
作者：何绛
朝代：明

五载清风遍草莱，何堪今日送君回。最怜夹毂双双鹿，犹为行春特地来。
送陈太守还燕·其二
作者：何绛
朝代：明

四望重重烟雾遮，单车此去向谁家。争知海国从今后，只对棠梨几树花。
送陈太守还燕慧海上人住静西山精舍余以足疾未能应招闻其陂池林木之胜作此寄之·其一
作者：何绛
朝代：明
体裁：七言绝句

孤城东望水迢迢，病客空劳远见招。虽是远公初住锡，松枝闻偃已多朝。
送颐庵叔设帐浔阳
作者：何绛
朝代：明

虽居南北海，相送几徘徊。新柳黄金艳，高斋绛帐开。文章倾上国，教育得英才。小子皆狂简，还期所以裁。
送颖斯侄孙作幕新宁
作者：何绛
朝代：明

永日衙斋客况闲，题诗为我解离颜。莫嫌尺一书难达，青鸟犹能认故山。
送魏之秦
作者：何绛
朝代：明

夙昔念君子，杳如隔世人。相思各异地，梦寐良苦辛。倏忽策驽马，同游燕市尘。入门重携手，心欢安可论。同声会有合，同气自相亲。泷水东西流，终然赴海滨。燕地多悲风，雨雪密如织。相逢五日夕，言语无休息。嬿婉互相慰，中多忧与戚。我寒与我衣，我饥与我食。志岂在温饱，感君心所识。十载慕颜容，五日事离别。悲歌易水傍，心为今日裂。征马向人鸣，边风助哽咽。斯须不可留，顷刻为胡越。何以赠远人，愿子慎交结。
送魏之秦·其一
作者：何绛
朝代：明

夙昔念君子，杳如隔世人。相思各异地，梦寐良苦辛。倏忽策驽马，同游燕市尘。入门重携手，心欢安可论。同声会有合，同气自相亲。泷水东西流，终然赴海滨。
送魏之秦·其三
作者：何绛
朝代：明

十载慕颜容，五日事离别。悲歌易水傍，心为今日裂。征马向人鸣，边风助哽咽。斯须不可留，顷刻为胡越。何以赠远人，愿子慎交结。
送魏之秦·其二
作者：何绛
朝代：明

燕地多悲风，雨雪密如织。相逢五日夕，言语无休息。嬿婉互相慰，中多忧与戚。我寒与我衣，我饥与我食。志岂在温饱，感君心所识。
送黎雨亭之惠阳时余将有琼州之行
作者：何绛
朝代：明

君自出门去，循州非我同。岁残余渡海，乃在五指东。岂作乘桴想，聊怀采药风。归来或见念，书札时相通。
送黎雨亭再之惠州
作者：何绛
朝代：明

非余偏惜别，君去亦凄然。霜叶临江树，秋风下濑船。书期长至后，归订未行先。莫恋西湖柳，依依婀娜前。
郊居
作者：何绛
朝代：明

郊居八九月，殊自称人情。曲巷通秋水，平台对古城。白云停昼影，黄菊发霜英。况有同心者，无言到二更。独向阶前立，凉风吹素襟。花开如有约，鹤去似无心。出海帆过港，经山雨入林。柴门长自掩，饮酒复弹琴。小楼对山寺，石路隔垂萝。野鸟过城少，閒情出郭多。家贫慎出处，学浅叹蹉跎。爝火光犹近，谁为白石歌。兹城何壮丽，别馆倚西隅。日夕秋风至，时闻剑戟趋。放鹰追短草，饮马出长衢。惆怅思前代，常怀陆大夫。郊西日将夕，鸟雀何噰噰。好月邀新客，微风过暮钟。草衰宽石路，木落出寒峰。睹此芳菲尽，悠然思岭松。轻衫聊出户，最喜薄凉天。叶下清霜里，禽归落照前。渔舟晴入浦，农父晚收田。帝力惭难报，秋来复有年。
郊居·其一
作者：何绛
朝代：明

郊居八九月，殊自称人情。曲巷通秋水，平台对古城。白云停昼影，黄菊发霜英。况有同心者，无言到二更。
郊居·其三
作者：何绛
朝代：明

小楼对山寺，石路隔垂萝。野鸟过城少，閒情出郭多。家贫慎出处，学浅叹蹉跎。爝火光犹近，谁为白石歌。
郊居·其二
作者：何绛
朝代：明

独向阶前立，凉风吹素襟。花开如有约，鹤去似无心。出海帆过港，经山雨入林。柴门长自掩，饮酒复弹琴。
郊居·其五
作者：何绛
朝代：明

郊西日将夕，鸟雀何噰噰。好月邀新客，微风过暮钟。草衰宽石路，木落出寒峰。睹此芳菲尽，悠然思岭松。
郊居·其六
作者：何绛
朝代：明

轻衫聊出户，最喜薄凉天。叶下清霜里，禽归落照前。渔舟晴入浦，农父晚收田。帝力惭难报，秋来复有年。
郊居·其四
作者：何绛
朝代：明

兹城何壮丽，别馆倚西隅。日夕秋风至，时闻剑戟趋。放鹰追短草，饮马出长衢。惆怅思前代，常怀陆大夫。
都门病中除夕有感
作者：何绛
朝代：明

疏钟急雪暗相和，漏尽其如不寐何。老至渐知贫境乐，病来方惜壮年过。空斋入夜镫光减，寒梦还家岁晏多。寂寞床头唯药草，半冬憔悴帝城阿。
都门访程周量
作者：何绛
朝代：明

绿槐门外解征鞍，暂听乡音似梦残。别后新诗皆老大，镫前细语几悲欢。人于异地情偏洽，酒到深更力易寒。少小读书怀北阙，此身今已在长安。
重游雷峰寺
作者：何绛
朝代：明

曾礼名山兴未谖，漫摇双桨入深村。梅花带雪笼轩槛，鸥鸟随流到院门。皓月亦知亲丈室，黄金重见布祇园。幽窗又得谈三夕，耳听应难会一言。
重过光半大师兰若
作者：何绛
朝代：明

为爱精蓝僻，崎岖入碧峰。客堂人少到，云影自重重。雨过溪声长，林昏露气浓。山深鸟亦静，閒立路边松。
金山
作者：何绛
朝代：明

万里寒波一点青，碧栏朱槛昼烧灯。入江塔影随流动，倚石楼台好晚登。鱼听寺钟知出食，浪回烟艇渡归僧。游人莫向西南望，远色苍苍是秣陵。
闻泽春弟于桃溪西偏新开绿墅先拟绝句一首寄之
作者：何绛
朝代：明

石路斜通薜荔墙，碧桃深闭读书堂。落花满地何曾扫，尽得游人屐齿香。
闻钟
作者：何绛
朝代：明

苦行僧何在，一敲一听生。非关来远近，得处即分明。岂但人心觉，直令天地清。坐观人境际，雪月夜阶盈。
陈村夜泊
作者：何绛
朝代：明

吾爱川原好，秋风夜泊船。水边禽个个，沙际月娟娟。浊酒昔谁醉，今宵长不眠。疏帘一盼望，独有水连天。
雁翅青门送任肇楚归冈州
作者：何绛
朝代：明

城边芳草绿，为我长离忧。良友难为别，王孙不可留。凉风吹海月，高咏过滩流。应念秋来约，迟君江上楼。
集南园五先生祠
作者：何绛
朝代：明

明月正当户，良朋共此时。昔人不可作，大雅鲜能追。忽睹师中律，难观霸上儿。因君发长叹，流俗竟如斯。旅宿双祠下，秋风此夜心。短歌曾当泣，大雅愧空深。落月淡过堞，残星光委襟。谁知今夕客，漏尽尚沉吟。
集南园五先生祠·其一
作者：何绛
朝代：明

明月正当户，良朋共此时。昔人不可作，大雅鲜能追。忽睹师中律，难观霸上儿。因君发长叹，流俗竟如斯。
集南园五先生祠·其二
作者：何绛
朝代：明

旅宿双祠下，秋风此夜心。短歌曾当泣，大雅愧空深。落月淡过堞，残星光委襟。谁知今夕客，漏尽尚沉吟。
集古诗附无题
作者：何绛
朝代：明

梳洗楼前粉暗铺，思君犹似掌中珠。愁机懒织同心豆，芳沼徒看比目鱼。喧梦却嫌莺语老，邀欢不厌柳条初。从来乐事关身少，肠断萧娘一纸书。
雷峰三访圆和尚
作者：何绛
朝代：明

雷峰峰上寺，策杖复相过。地静潮声近，山斜阁道多。虫声藏落叶，树鸟弄清歌。不说法闻竟，松风起夕阿。
题文昌阁
作者：何绛
朝代：明

画栋丹楹倚翠峦，萧疏松竹对江干。不须远望衣冠气，辅锦山头尽巨观。
题湘江秋霁图
作者：何绛
朝代：明

湘山重叠倚天开，湘水悠悠去不回。一自屈平吟泽畔，千年无复有人来。江皋落叶正悲秋，石壁千寻碧涧流。几欲问天天未醒，楚人工怨亦工愁。数间茅屋掩秋村，地回从无车马喧。自是独醒人共弃，非关日午不开门。湘江水阔雁声多，欲济无舟可奈何。满把相思言未敢，一生心事托微波。
题湘江秋霁图·其一
作者：何绛
朝代：明

湘山重叠倚天开，湘水悠悠去不回。一自屈平吟泽畔，千年无复有人来。
题湘江秋霁图·其三
作者：何绛
朝代：明

数间茅屋掩秋村，地回从无车马喧。自是独醒人共弃，非关日午不开门。
题湘江秋霁图·其二
作者：何绛
朝代：明

江皋落叶正悲秋，石壁千寻碧涧流。几欲问天天未醒，楚人工怨亦工愁。
题湘江秋霁图·其四
作者：何绛
朝代：明

湘江水阔雁声多，欲济无舟可奈何。满把相思言未敢，一生心事托微波。
题豫章叶徂徕扁舟图
作者：何绛
朝代：明

波寒日暮罢垂纶，独放扁舟俟水滨。最恨伍员亡楚后，芦中无复渡江人。
饶平留别陈巩宁
作者：何绛
朝代：明

山城一月绪如丝，杯酒临行强共持。却指林中霜叶别，相逢应在着花时。
魏山民世兄不惜数千里路由宁都至广州改葬先人作此奉谢兼以志感
作者：何绛
朝代：明

葬经年远失师资，天緃先生力起衰。造化有权归掌握，山川无语付心知。深交两世忘宾主，屡跋千峰任险夷。葬日重劳亲负土，可怜老朽但为儿。
麈尾
作者：何绛
朝代：明

王谢当时物，高人日以挥。无言开妙论，不悟解玄机。来去情难定，尘埃性所违。微风亦有意，于汝独依依。
黄竹早行
作者：何绛
朝代：明

残星落晓岫，白发上轻车。春雾含花重，村烟透树疏。过桥人影暗，出谷鸟飞初。吾亦缘何事，年年靡定居。
黄鹤楼
作者：何绛
朝代：明

霜雪东南静不尘，楚天寥落在清晨。两城日下洞庭水，孤渡时归汉口人。异境岂因黄鹤得，旅游何意白髭新。连年无事江潭上，芳草萋萋今又春。
鼎湖客夜呈湛慈和尚
作者：何绛
朝代：明

不梦亦不觉，山空月复清。谁能此山上，垂手月中行。万虑已皆寂，一心安所生。何期方丈外，容听夜钟声。
采桑子
作者：何继高
朝代：明
体裁：词

醉归那忍旋分手，竹屋灯明。石鼎茶声。坐久听来酒力轻。粉笺染就芙蓉滑，小句初成。转自凄清。寒逼春衫欲二更。
三溪印月
作者：何维柏
朝代：明

扁舟晚向三溪宿，独坐遥看秋水生。明月澄江天共远，双松孤鹤夜同清。眼中滚滚俱尘梦，海上悠悠非世情。更欲乘槎何处所，扶桑东去即蓬瀛。
亭菊
作者：何维柏
朝代：明

亭亭寒菊，灼灼其英。芝兰和之，有美斯馨。松竹友之，盈于中庭。静言对之，实获我情。明月鉴之，如玉之屑。严霜厉之，如冰斯洁。静言对之，君子之节。菊之华兮，皓衣黄裳。菊之色兮，金玉其相。静言晤兮，曷能其忘。北风号林，万卉具凋。幽香玉秀，静正不恌。我思古人，中心迢迢。迢迢我思，远莫致之。三闾餐英，宏放厥词。卜居之什，其心孔悲。柴桑三径，作德是宜。允矣君子，百世之师。
亭菊·其一
作者：何维柏
朝代：明

亭亭寒菊，灼灼其英。芝兰和之，有美斯馨。松竹友之，盈于中庭。静言对之，实获我情。
亭菊·其三
作者：何维柏
朝代：明

菊之华兮，皓衣黄裳。菊之色兮，金玉其相。静言晤兮，曷能其忘。
亭菊·其二
作者：何维柏
朝代：明

明月鉴之，如玉之屑。严霜厉之，如冰斯洁。静言对之，君子之节。
亭菊·其五
作者：何维柏
朝代：明

迢迢我思，远莫致之。三闾餐英，宏放厥词。卜居之什，其心孔悲。柴桑三径，作德是宜。允矣君子，百世之师。
亭菊·其四
作者：何维柏
朝代：明

北风号林，万卉具凋。幽香玉秀，静正不恌。我思古人，中心迢迢。
北江别亲友
作者：何维柏
朝代：明

孤舟万里迅宵征，细雨深更寝复兴。别岸数声传野柝，前湾几点落渔灯。非才捧檄成何事，多病匡时愧未能。倚枕不胜怀土梦，白云回首几千层。
去妇叹赠三溪包公
作者：何维柏
朝代：明

少小崇姆仪，不解学蛾眉。自知粗拙性，效颦欲何为。入门敬事姑，辛苦挈孩稚。不得娣姒意，伤哉中谗忌。驱车晨出门，四顾呱呱泣。岂不念茕孑，去矣吾何及。吾去不足惜，眷彼后来人。后人鉴吾辙，谁复念酸辛。直木无繁柯，安能附茑萝。托身苟得所，时命如吾何。黯黯度寒云，皎皎淡明月。贞心无改移，明月有圆缺。
去妇叹赠三溪包公·其一
作者：何维柏
朝代：明

少小崇姆仪，不解学蛾眉。自知粗拙性，效颦欲何为。
去妇叹赠三溪包公·其三
作者：何维柏
朝代：明

驱车晨出门，四顾呱呱泣。岂不念茕孑，去矣吾何及。
去妇叹赠三溪包公·其二
作者：何维柏
朝代：明

入门敬事姑，辛苦挈孩稚。不得娣姒意，伤哉中谗忌。
去妇叹赠三溪包公·其五
作者：何维柏
朝代：明

直木无繁柯，安能附茑萝。托身苟得所，时命如吾何。
去妇叹赠三溪包公·其六
作者：何维柏
朝代：明

黯黯度寒云，皎皎淡明月。贞心无改移，明月有圆缺。
去妇叹赠三溪包公·其四
作者：何维柏
朝代：明

吾去不足惜，眷彼后来人。后人鉴吾辙，谁复念酸辛。
夏日看云
作者：何维柏
朝代：明

晴空澹虚碧，寥廓净氛埃。倏忽弥轮合，珠光漫昭回。杳霭丹青迥，参差图画开。巃嵷屼层巘，缥缈叠楼台。花葩驻华盖，鸾鹤翥蓬莱。虞廷和歌远，王母香车回。舒捲苍梧野，荟蔚南山隈。翔凤衔五色，从龙泽九垓。氤氲腾郁郁，宇宙何恢恢。杖藜无不可，古往同今来。须臾纷变幻，蜉蝣万劫灰。太虚一片度，尧舜何有哉。睇此无心物，我姑酌金罍。閒情寄遥汉，行歌独徘徊。
夜坐
作者：何维柏
朝代：明

虚亭面芳沼，好月散遥林。坐观群动息，时闻蟋蟀吟。气机无停晷，万化自升沉。晦冥迭昼夜，往来成古今。物理各自适，兹理会予心。虚明生夜景，清风洒吾襟。整衣起巡檐，迟迟步花阴。呼童泻青尊，对影自酌斟。爇香旋中庭，鸣我花间琴。缅怀千载下，希聆疏越音。高梧发孤籁，契予天机深。对此不能寐，待旦夙所歆。
天山草堂与杨贞复论白沙先生学兼贻同会诸友四首
作者：何维柏
朝代：明

柳塘竹坞睹风轻，日午黄鹂深处鸣。读罢草堂无一事，尊前同对水云清。天山洞里径森森，白日青尊对绿阴。云影山光看不厌，几人知道洞天深。江门风月此尊前，吟弄俄经五十年。少壮光阴莫虚掷，好从端默契心传。杖藜随处是天台，更喜刘郎此地来。共访仙源莫归去，山城今有楚云台。
天山草堂与杨贞复论白沙先生学兼贻同会诸友四首·其一
作者：何维柏
朝代：明

柳塘竹坞睹风轻，日午黄鹂深处鸣。读罢草堂无一事，尊前同对水云清。
天山草堂与杨贞复论白沙先生学兼贻同会诸友四首·其三
作者：何维柏
朝代：明

江门风月此尊前，吟弄俄经五十年。少壮光阴莫虚掷，好从端默契心传。
天山草堂与杨贞复论白沙先生学兼贻同会诸友四首·其二
作者：何维柏
朝代：明

天山洞里径森森，白日青尊对绿阴。云影山光看不厌，几人知道洞天深。
天山草堂与杨贞复论白沙先生学兼贻同会诸友四首·其四
作者：何维柏
朝代：明

杖藜随处是天台，更喜刘郎此地来。共访仙源莫归去，山城今有楚云台。
度大庾岭
作者：何维柏
朝代：明

梅关山色旧，蒲石未寒盟。古木堪垂钓，江门好濯缨。片云浮世界，孤月澹沧溟。八极神游远，悠悠得此生。
文昌宫壁漫题
作者：何维柏
朝代：明

森森古树鸟频声，静唤春深入胜形。漫觉忧时孤梦远，敢云去国一身轻。半生事业卑题柱，一曲沧浪有灌缨。万里瞻依天北极，五云晴绚日边明。
早朝祀典
作者：何维柏
朝代：明

千官清晓集彤墀，三殿高居映紫薇。鹓列森严惭补衮，龙颜渊穆正垂衣。明明帝德光中夏，济济贤才佐万几。自幸暮年叨际会，敢摅忠悃答恩辉。
昆都耸翠
作者：何维柏
朝代：明

孤峰立霄汉，万木森青苍。振衣时一登，流盼睐大荒。昆都自昆仑，岧峣宗衡阳。屏山亘横石，白云秀东方。西樵挹我前，大雁列我旁。灵郁合浈武，迢迢浮大江。罗浮指顾间，沧海东茫茫。广土万馀里，惟兹奠中央。众山互联络，奇胜独昂扬。灵窍发天籁，花名吐异香。下有千仞渊，蛟龙时潜藏。上有千年枝，可以栖凤凰。吾坐二十载，蹑足探孤芳。结茅山南麓，胜事日徜徉。竹门度幽禽，松风韵清商。门户事探讨，默坐澄心腔。冰壶镜杜溪，翠草交周窗。缅然景前哲，亦有崔与张。崔张日以远，江门浩汤汤。泰山入青徐，叹彼道路长。决策时及早，驱车历周行。今人亦古人，后生当自强。壮行在初学，时发贵含章。从龙云致雨，起凤天际翔。他年纪胜迹，兹山讵能忘。
春日南昌山中游览贻诸友二首
作者：何维柏
朝代：明

城市纷纷逐岁华，不知春色满天涯。云深古洞无人到，开遍桃源几树花。二月黄鹂枝上啼，桃花流出武陵溪。仙源此去无多路，独自寻芳信马蹄。
春日南昌山中游览贻诸友二首·其一
作者：何维柏
朝代：明

城市纷纷逐岁华，不知春色满天涯。云深古洞无人到，开遍桃源几树花。
春日南昌山中游览贻诸友二首·其二
作者：何维柏
朝代：明

二月黄鹂枝上啼，桃花流出武陵溪。仙源此去无多路，独自寻芳信马蹄。
月下酌别赠陈洛南方伯入京
作者：何维柏
朝代：明

逸思閒云外，清尊皓月中。回看十载别，老作一渔翁。梧影澹寒水，桂香浮远风。明年何处会，能记此宵同。
水澳横舟
作者：何维柏
朝代：明

官山山下水西头，杨柳津前绿荫舟。海内风涛多不定，未应长啸独临流。
游南华
作者：何维柏
朝代：明

南华路口别多时，尚逐尘劳觉已非。野寺苍松虚鹤梦，洞门芳草待人归。传灯塔里留僧偈，说法堂前有佛衣。日暮肩舆独乘兴，昙花琪树正依依。
游小金山
作者：何维柏
朝代：明

月白玄鸟归，山空松子落。知心千载人，神交付溟漠。空空未必空，有事本无事。差失毫釐间，作用迥不似。
游小金山·其一
作者：何维柏
朝代：明

月白玄鸟归，山空松子落。知心千载人，神交付溟漠。
游小金山·其二
作者：何维柏
朝代：明

空空未必空，有事本无事。差失毫釐间，作用迥不似。
游白云山
作者：何维柏
朝代：明

登林地迥三城尽，紫翠烟深一径微。云净九龙依洞出，台空孤鹤向人飞。千山佳气平临目，万壑凉飙故拂衣。怅望清秋情不极，皓歌回首月斜晖。
游西樵山
作者：何维柏
朝代：明

采芳犹及暮春前，路入桃源洞里天。几片落花临钓石，数声鸣鸟破朝烟。回看世界真如幻，每到林泉似有缘。欲识舞雩童冠乐，且随花柳过前川。
游飞来寺
作者：何维柏
朝代：明

寺古老于树，云深鸟道微。钟鸣群兽走，风送片帆飞。拄杖青崖抹，丹心白日驰。登台千载思，双鬓任风吹。曲涧泻春泉，寒松带晚烟。半云侵客座，斜日落渔船。风细岩花静，月明山色鲜。酣歌迷去路，倚榻欲栖禅。白发閒无事，招携峡上游。友生千古意，吾道一孤舟。云静僧归洞，山空月满楼。探幽情不极，随处是丹邱。
游飞来寺·其一
作者：何维柏
朝代：明

寺古老于树，云深鸟道微。钟鸣群兽走，风送片帆飞。拄杖青崖抹，丹心白日驰。登台千载思，双鬓任风吹。
游飞来寺·其三
作者：何维柏
朝代：明

白发閒无事，招携峡上游。友生千古意，吾道一孤舟。云静僧归洞，山空月满楼。探幽情不极，随处是丹邱。
游飞来寺·其二
作者：何维柏
朝代：明

曲涧泻春泉，寒松带晚烟。半云侵客座，斜日落渔船。风细岩花静，月明山色鲜。酣歌迷去路，倚榻欲栖禅。
登金山览旧游书怀
作者：何维柏
朝代：明

南北中流迥，乾坤砥柱成。江襟彭蠡泽，山拱石头城。往迹千年在，归舟一剑横。狂澜不可禦，感叹几时平。
瞻彼萱草·其三
作者：何维柏
朝代：明

瞻彼萱草，灼灼其华。兄弟具在，宜尔室家。孙曾嬉戏，慈颜孔嘉。和德致祥，善庆讵涯。天伦至乐，大行何加。
瞻彼萱草·其二
作者：何维柏
朝代：明

瞻彼萱草，其叶四垂。顾諟晤对，秩秩其仪。我思古人，跬步弗遗。先意承志，念兹在兹。不见是图，毋敢斁斯。
瞻彼萱草·其四
作者：何维柏
朝代：明

瞻彼萱草，维其时矣。朝跻于西，邈难及矣。维日不足，心乎忧矣。迟迟春晖，云何报矣。终身之思，曷维其已。悠悠我心，以告吾子。
紫云楼雨夜书怀
作者：何维柏
朝代：明

夜坐西樵百尺楼，忽惊风雨起春愁。十年回首论心地，寂寞寒灯数旧游。
经方少保西樵山居
作者：何维柏
朝代：明

五龙深处相公家，楼阁连空锁暮霞。门外久荒车马迹，庭前犹放木樨花。
菩提坛待月
作者：何维柏
朝代：明

清斋饭罢暮钟时，塔里传灯树影稀。僧在上方秋寂寂，月生东海夜迟迟。风幡著相心先动，明镜非台性自知。却笑黄梅留偈别，三更衣钵使人疑。
西樵月夜感旧
作者：何维柏
朝代：明

万丈松风吹客衣，月明山色望霏微。石泉洞古春长在，云谷天空鸟自飞。此日登临仙犬吠，十年踪迹主人非。岩花似领无言意，且向樽前一咏归。
西樵道中
作者：何维柏
朝代：明

胜日寻芳上翠岑，鸟啼花落总春心。杖藜到处有真乐，松岭招云一径深。
见塔
作者：何维柏
朝代：明

西来衣钵肇南宗，预见浮屠立海东。光照菩提七宝里，窍生鄞鄂五明中。相轮有相原无相，空洞如空未必空。欲识本来真面目，须从元始契参同。
赠陈允卿
作者：何维柏
朝代：明

光岳气完通海峤，纲常任重属胶庠。珠州勿谓非沂水，芹泮谁怜远庙堂。模范已知师仲节，英才行见出文庄。故园昼锦休迟恋，化雨春风好播扬。
香山寺晚眺
作者：何维柏
朝代：明

翠积香山迥，烟深草径迷。傍桥寻谷口，缘磴蹑招提。孤鸟连云远，平原入望低。回瞻双凤阙，高峙玉河西。
郊天应制
作者：何维椅
朝代：明

祥光缥缈护彤墀，恭睹吾皇报祀时。法驾晓临仙仗肃，泰坛夜集汉官仪。声谐彩凤风和细，影动蛟龙月上迟。知是神人咸受职，共歌天保乐雍熙。
梅花诗
作者：何维翰
朝代：明

旧是蓬壶玉女班，霓裳乘月下人间。梦回雒涘今非昨，遥望三神海上山。祁连万里塞沙黄，羡尔何曾到朔方。一夜关山闻度曲，尽令征泪落胡霜。静夜风林玉有声，薄云将雨过江城。不堪五月怀人处，黄鹤楼中无限情。
梅花诗·其一
作者：何维翰
朝代：明

旧是蓬壶玉女班，霓裳乘月下人间。梦回雒涘今非昨，遥望三神海上山。
梅花诗·其三
作者：何维翰
朝代：明

静夜风林玉有声，薄云将雨过江城。不堪五月怀人处，黄鹤楼中无限情。
梅花诗·其二
作者：何维翰
朝代：明

祁连万里塞沙黄，羡尔何曾到朔方。一夜关山闻度曲，尽令征泪落胡霜。
送龙门宗人殿凤山始祖墓还里
作者：何维进
朝代：明

花萼楼前各尽欢，庐江千载共渊源。堂堂共举明禋荐，济济人称礼义门。龙里远回摇锦旆，凤山遥送罄衣冠。津亭此别应惆怅，目极云霄人去船。
阳城览胜
作者：何自学
朝代：明
体裁：五言律诗

骢马经山邑，何殊到武城。凉风消瘴疠，急雨壮溪声。泮水弦歌盛，公堂案牍清。居民皆卖剑，力本是春耕。
与张玄湖夜饮醉归用韵
作者：何良俊
朝代：明

总为繁华住旧京，尊前花朵照人清。杨枝斗舞全无力，桃叶传歌惯有情。阅世堪悲唯逝水，唤人行乐是流莺。莫辞酩酊归来晚，残月依依下石城。
乙卯八月余觞客青溪之上坐有李节鸣筝质山咏二绝句次其韵
作者：何良俊
朝代：明

虚馆鸣筝秋正清，停弦掩抑最关情。当年爱杀恒司马，赏会由来是此声。哀音袅袅出重帏，羁客仙仙思欲飞。弦滑酒香花正好，不辞零露夜沾衣。
乙卯八月余觞客青溪之上坐有李节鸣筝质山咏二绝句次其韵·其二
作者：何良俊
朝代：明

哀音袅袅出重帏，羁客仙仙思欲飞。弦滑酒香花正好，不辞零露夜沾衣。
二妹婿书来数问南京消息戏书答之
作者：何良俊
朝代：明

非是乐抛家业，只因苦被时艰。烧却雕檐千尺，造成草阁三间。暂去歌楼打诨，每来僧院偷闲。依旧好风凉月，只多红袖青山。
包大侍御冬日过余城馆见贻新诗率尔奉酬
作者：何良俊
朝代：明
体裁：古风

弱年慕大隐，中岁栖附郭。试以惬微尚，兼用谐胜托。环堵有旧营，山楹无改凿。高树列偃蹇，群峰罗岝㟧。轻飔披药房，微雨洒菌阁。新竹渐紫苞，繁花吐芳萼。春归竞敷荣，秋至同瓠落。林卧阅代谢，天游恣寥廓。遗形偶斥鴳，混迹随屈蠖。岂无寰市喧，幸免缨组缚。毕岁矢勿谖，中怀谅无怍。包子台中彦，风期眇丘壑。暇日访衡茅，投我游园作。委曲陶令言，缠绵尚平约。丈夫贵得意，乘时展明略。勉终天上期，庶果林中诺。
厓山吊古乙卯八月余觞客青溪之上坐有李节鸣筝质山咏二绝句次其韵·其一
作者：何良俊
朝代：明
体裁：七言绝句

虚馆鸣筝秋正清，停弦掩抑最关情。当年爱杀恒司马，赏会由来是此声。
听李节弹筝和文文水韵
作者：何良俊
朝代：明

汩汩寒泉泻玉筝，泠泠标格映清冰。愁中为鼓秋风曲，不负移家住秣陵。
张玄超
作者：何良俊
朝代：明

披帷月底理鸣筝，哀调澄于镜里冰。试使楚王闻一曲，可怜应不数安陵。
放言四首
作者：何良俊
朝代：明

长卿不羞涤器，幼舆偏喜投梭。叔子自复佳耳，安石终奈乐何。已拚千日千场，宁辞一饮一石。天子放我还家，主人留臣送客。近午薰笼火暖，凌晨紫陌霜寒。双手抱来罗帐，几人拥去雕鞍。欲贷千金买宅，只将两事相烦。一须焦革邻舍，二要秦青对门。
放言四首·其一
作者：何良俊
朝代：明

长卿不羞涤器，幼舆偏喜投梭。叔子自复佳耳，安石终奈乐何。
放言四首·其三
作者：何良俊
朝代：明

近午薰笼火暖，凌晨紫陌霜寒。双手抱来罗帐，几人拥去雕鞍。
放言四首·其二
作者：何良俊
朝代：明

已拚千日千场，宁辞一饮一石。天子放我还家，主人留臣送客。
放言四首·其四
作者：何良俊
朝代：明

欲贷千金买宅，只将两事相烦。一须焦革邻舍，二要秦青对门。
无题五首
作者：何良俊
朝代：明

云仪冉冉朝日，碧韵娟娟晚风。几重雾障遥隔，一道星河暗通。髻上猩红斜约，眉间薄翠轻安。不要衾中送款，只消盏内留残。奇羽丹穴养就，孤标湘水栽成。坐上侬称扣扣，灯前我唤卿卿。四座歌喉缭绕，三更醉眼摩挲。元与仙凰接翼，不央灵鹊填河。雕刻元轻扬马，揣摩却笑仪秦。死要排成莺燕，生憎画入麒麟。
无题五首·其一
作者：何良俊
朝代：明

云仪冉冉朝日，碧韵娟娟晚风。几重雾障遥隔，一道星河暗通。
无题五首·其三
作者：何良俊
朝代：明

奇羽丹穴养就，孤标湘水栽成。坐上侬称扣扣，灯前我唤卿卿。
无题五首·其二
作者：何良俊
朝代：明

髻上猩红斜约，眉间薄翠轻安。不要衾中送款，只消盏内留残。
无题五首·其五
作者：何良俊
朝代：明

雕刻元轻扬马，揣摩却笑仪秦。死要排成莺燕，生憎画入麒麟。
无题五首·其四
作者：何良俊
朝代：明

四座歌喉缭绕，三更醉眼摩挲。元与仙凰接翼，不央灵鹊填河。
春日寓怀
作者：何良俊
朝代：明
体裁：古风

东方虽大隐，终是汉庭臣。如何敢恣肆，嘲哂万乘尊。武帝本爱才，宠赐亦殊伦。百金买少妇，终岁辄易人。侍从匪孤远，讽说恒见亲。当时非不遇，傲兀竟何因。我今六尺躯，头白久沉沦。始图佐明时，一官终为贫。比肩侏儒笑，争食鸡鹜嗔。放身鹿豕场，终胜金马门。若非速谢去，孤意何由申。
春日皇甫司勋见过余出小鬟以筝琶侑觞司勋为赋三绝句率尔奉答
作者：何良俊
朝代：明

灯下曾观舞丽华，小庭亦复沸筝琶。近来此乐无人解，独有牛家与白家。歌珠历落本清圆，更遣流泉乱拂弦。好取使君留一顾，故将误曲唱当筵。帘同夏亶真成陋，床类杨褒亦太寒。不是窈娘容绝世，何妨日日借人看。
春日皇甫司勋见过余出小鬟以筝琶侑觞司勋为赋三绝句率尔奉答·其一
作者：何良俊
朝代：明

灯下曾观舞丽华，小庭亦复沸筝琶。近来此乐无人解，独有牛家与白家。
春日皇甫司勋见过余出小鬟以筝琶侑觞司勋为赋三绝句率尔奉答·其三
作者：何良俊
朝代：明

帘同夏亶真成陋，床类杨褒亦太寒。不是窈娘容绝世，何妨日日借人看。
春日皇甫司勋见过余出小鬟以筝琶侑觞司勋为赋三绝句率尔奉答·其二
作者：何良俊
朝代：明

歌珠历落本清圆，更遣流泉乱拂弦。好取使君留一顾，故将误曲唱当筵。
春日花前听李节筝歌作张王屋黄质山每夸余以歌馆之乐书此贻之并要和篇戏呈紫岗兄
作者：何良俊
朝代：明

瘦鹤支离病客身，黄莺娇小帝城春。花前莫遣清尊歇，头上应添白发新。纵饮已忘身外事，当歌且惜眼中人。秦淮花月如天上，几欲乘槎一问津。
次前韵
作者：何良俊
朝代：明

行乐难逢在晋京，人生谁得俟河清。即教老去难忘酒，纵使贫来不废情。粉黛连宵皆好月，管弦逐日有娇莺。天公乞与百年活，肯向西方觅化城。
白下春游曲七首
作者：何良俊
朝代：明

城市总居图画里，江山镇绕帝王宫。秦人漫自夸韦曲，越客何须说剡中。即遣娇歌和野禽，更教红袖拂青林。自从谢傅东山后，传得风流直至今。融融暖日正曛人，澹澹和风不动尘。况是城南家又近，争教若个不寻春。扑翠蛾儿称意匀，杏红衫子逐时新。装梳莫讶朝来别，无奈桃花解妒人。万片夭桃迎笑靥，千条弱柳斗纤腰。潘妃死后芳魂在，散作城南一段娇。双眉如黛发如云，背立踟蹰避使君。忽觉香风来陌上，回身微动石榴裙。结子成阴积渐多，春光一去再来无。明朝更欲城南去，自掣金钗付酒胡。
白下春游曲七首·其一
作者：何良俊
朝代：明

城市总居图画里，江山镇绕帝王宫。秦人漫自夸韦曲，越客何须说剡中。
白下春游曲七首·其七
作者：何良俊
朝代：明

结子成阴积渐多，春光一去再来无。明朝更欲城南去，自掣金钗付酒胡。
白下春游曲七首·其三
作者：何良俊
朝代：明

融融暖日正曛人，澹澹和风不动尘。况是城南家又近，争教若个不寻春。
白下春游曲七首·其二
作者：何良俊
朝代：明

即遣娇歌和野禽，更教红袖拂青林。自从谢傅东山后，传得风流直至今。
白下春游曲七首·其五
作者：何良俊
朝代：明

万片夭桃迎笑靥，千条弱柳斗纤腰。潘妃死后芳魂在，散作城南一段娇。
白下春游曲七首·其六
作者：何良俊
朝代：明

双眉如黛发如云，背立踟蹰避使君。忽觉香风来陌上，回身微动石榴裙。
白下春游曲七首·其四
作者：何良俊
朝代：明

扑翠蛾儿称意匀，杏红衫子逐时新。装梳莫讶朝来别，无奈桃花解妒人。
盛云浦集客文文水张王屋独不见召旬日后以文水原韵索和书此嘲之
作者：何良俊
朝代：明

拙贻堂上题诗客，尽日穷吟作么声。闲杀青溪老居士，冶城东畔不教行。
研山中翰许歌者李生以名香久不见至书此戏之
作者：何良俊
朝代：明

新声宛转动梁尘，歌罢谁云不断魂。一片好香消不得，明珠十斛为何人。
赠徐伯臣补奉化令
作者：何良俊
朝代：明
体裁：古风

严程忽云届，将子临河桥。弱柳向微风，黄鸟时交交。感物伤余心，申尔以久要。虽有盈尊酒，何以永今朝。徘徊意不极，挥泪发长谣。
送冯侍御谪戍雷州
作者：何良俊
朝代：明
体裁：五言排律

海上孤城迥，春深瘴疠屯。抗言怜直道，涉险向南奔。暗损辞家貌，频惊去国魂。长沙悲贾谊，粤徼滞虞翻。异代俱伤鵩，清时独听猿。岭云低古戍，蛮日惨寒原。路傍湘娥竹，溪逢楚客荪。穷荒传谏草，翰海接词源。直跨苏公垒，卑看寇氏垣。他乡多胜事，远道亦何论。
送潘苎乡南还
作者：何良俊
朝代：明

吴门怅别动经年，一度思君一黯然。昔日歌钟成逝水，旧游池馆荡飞烟。春风白发期同醉，夜雨青灯忆共眠。最是欲留留不住，归心相逐下平川。
金陵吊古八首
作者：何良俊
朝代：明

汉季平分三国，孙吴元占东方。堪笑当时王浚，与人闲管兴亡。风物元推晋宋，江山又属齐梁。今夜弈棋收局，明朝傀儡排场。车兵绝多膂力，黄奴全没心肝。可惜金昌致踣，输他醉死长安。夹坐酣饮押客，擘笺短歌丽人。此事岂关贵势，只应抛与闲身。齐苑晨登紫阁，宋宫夜逐羊车。何似日斜散步，一壶随分谁家。周处台前草长，莫愁湖上云深。不惜英雄代谢，独怜红粉消沉。犊车反东田舍，马策扣西州门。王导风流都尽，羊昙恸哭宁论。卞望时无闲泰，谢安日有弦歌。同是芳名在世，独含瓦石如何。
金陵吊古八首·其一
作者：何良俊
朝代：明

汉季平分三国，孙吴元占东方。堪笑当时王浚，与人闲管兴亡。
金陵吊古八首·其七
作者：何良俊
朝代：明

犊车反东田舍，马策扣西州门。王导风流都尽，羊昙恸哭宁论。
金陵吊古八首·其三
作者：何良俊
朝代：明

车兵绝多膂力，黄奴全没心肝。可惜金昌致踣，输他醉死长安。
金陵吊古八首·其二
作者：何良俊
朝代：明

风物元推晋宋，江山又属齐梁。今夜弈棋收局，明朝傀儡排场。
金陵吊古八首·其五
作者：何良俊
朝代：明

齐苑晨登紫阁，宋宫夜逐羊车。何似日斜散步，一壶随分谁家。
金陵吊古八首·其八
作者：何良俊
朝代：明

卞望时无闲泰，谢安日有弦歌。同是芳名在世，独含瓦石如何。
金陵吊古八首·其六
作者：何良俊
朝代：明

周处台前草长，莫愁湖上云深。不惜英雄代谢，独怜红粉消沉。
金陵吊古八首·其四
作者：何良俊
朝代：明

夹坐酣饮押客，擘笺短歌丽人。此事岂关贵势，只应抛与闲身。
黄圣生
作者：何良俊
朝代：明

月照高楼弹玉筝，泠泠飞峡泻寒冰。羁人一听阳春曲，不畏秋风客秣陵。
董紫冈移居
作者：何良傅
朝代：明
体裁：五言律诗

南郭寡尘鞅，东林有胜名。青山斜枕市，绿水曲依城。夜月家家笛，春风树树莺。结庐心自远，宁复世人情。
雷阳歌送冯南江赴戍
作者：何良傅
朝代：明
体裁：乐府曲辞

雷阳三月涛声怒，涨海冥冥乱烟屿。伏波庙前苦竹低，雷公山下鹙鸧举。氤氲霾雾濯阴霓，屼嵂火云蒸毒雨。一自三闾遭放时，身乘文豹骖虬螭。忠愤气排阊阖动，思君泪落天南垂。冯君崛称三吴彦，览辉振翮风云颤。巍峨绣服凤凰台，嶙峋谏草麒麟殿。不惜捐躯批逆鳞，宁辞伏窜穷荒甸。昔骑骢马侍龙楼，今听哀猿到粤洲。壮志由来狭四海，岂应乡土增离忧。君不见苏叔子，僦居民舍犹遭訾。奇绝翻怜惬壮游，风流尽付罗湖水。又不见寇莱公，郡图来献城门东。始知履历非偶尔，剩有蒸羊赠狡童。尔来四百五十载，二公精爽今犹在。此地凄凉君再过，仰看万里风尘改。明朝遥瞩岭南云，长虹夜夜流光彩。
吴起妻
作者：何荆玉
朝代：明

齐国岂无士，嫁与卫人儿。誓绣鸳鸯被，盟开连理枝。百年以为愿，谁肯半途歧。贫贱甘共守，富贵乐相携。生离且惊怕，死别岂能为。君昔读六韬，妾心已弗怡。兵家尚残忍，十中无一慈。母死君不归，妾心益相疑。所生且如此，何人不可施。今鲁有边急，将军欲伐齐。妾乃齐之女，齐婿非所宜。辞将不敢望，黜妾妾甘归。错落桃花锦，连绵共素机。金刀将下剪，心痛手犹迟。数年恩爱体，白刃忍相催。薄雪春归际，残霜日上时。膏兰辞绿鬓，青镜掩蛾眉。梦随鸳带断，魂共凤衾离。仰望而终身，须臾不可支。不如嫁樵牧，田野共追随。芒荆误到体，怜惜急相披。知君素好色，岂竟守空帏。只恐后来者，心猜爱亦亏。妾身委魍魉，妾魄逐熊罴。看君垂绶日，谁戴紫霞帔。
太极图
作者：何荆玉
朝代：明

混混本一圈，一圈亦无迹。何者为万声，希之于至寂。何者为万营，依之于共息。太素为之君，八采何曾色。至淡涵在中，五味何曾职。有物未分人，有人未生识。亏却古羲皇，费力加一画。一画既已多，三画如之何。展转相寻六十四，百千亿万从兹起。解散燧人绳，制成仓颉字。字既成，书迭兴。绥柔以道德，服猛以刀兵。野鹿垂裳而戴弁，标枝作邑而分城。尧其咨，舜号泣。禹胼胝，汤战伐。文武拮据周召成，仲尼作经孟轲述。太宝之殿，望夷之宫。水不及收，粟难为舂。殽函会上，马陵道中。前者既如此，后来纷未已。禽兽羞为群，覆载岂包汝。安得圣贤更复生，尽泻银河洗天地。马体中间净一毛，蜗头左角清千里。寂叫嚣，扫尘垢。睐离朱之目，桎工倕之手。掩子野之耳，塞惠施之口。栖虑于恬夷，寄迹于无有。小圈既廓，大圈总空。万川映月，依旧元同。周濂溪，非创始，觅得一圈周易里。明括帝王万代基，空空填作圈中地。默取圣贤六部经，空空涵作圈中意。
寿亭侯
作者：何荆玉
朝代：明

三分鼎足久荒凉，犹有将军激烈肠。达旦烛悬天地昼，斫颜刀下岁寒霜。蛟龙不必悲荆楚，麋鹿终令恨许昌。从挹英风何处是，衡阳高耸大江长。
幕南庭
作者：何荆玉
朝代：明

六郡良家卷地来，匈奴行殿尽成灰。虽还汉女和亲驾，弗见朝郎助费财。是日将军犹出塞，何年天子再登台。凭君莫羡空庭绩，愿闭关门永不开。
换马妾
作者：何荆玉
朝代：明

拭泪辞君下绮帷，心中如捣暗寻思。空教柳叶生眉巧，弗做桃花喷污奇。鸢梦易随千里远，鸾交难许四蹄追。流苏帐冷秦筝歇，不信犹如按辔时。
粤王台
作者：何荆玉
朝代：明

黄屋长闻杰海滨，紫泥宁忆下枫宸。沛公不得更秦吏，文帝偏能换汉臣。地绝南溟归骨远，天连北斗举头频。白云黄木今如故，即是高台万古新。
金谷
作者：何荆玉
朝代：明

谁将消息问虚盈，金谷荒凉感慨生。锦绣已收悬处色，珊瑚犹想碎来声。楼成沧海无园战，人学飞花堕地轻。自是不关奴辈妒，从来殊质解倾城。
钓台
作者：何荆玉
朝代：明

附凤攀龙俱壮哉，羊裘甘着隐尘埃。烟霞不放声名出，雨露谁将物色来。九鼎欲教高士重，一丝须系客星回。茫茫今古乾坤里，弗见云台见钓台。
铜雀台
作者：何荆玉
朝代：明

雄剑埋光宝匣销，邺城风日色无聊。接来乱命惟空教，锁住高台不是桥。草履织成和泪鬻，馀香分得带愁烧。西陵松柏无多地，谁道游魂有梦遥。
闺怨
作者：何荆玉
朝代：明

玉颜长日带离忧，未写鸾笺泪已流。不信今朝秋已尽，九边诸将尚防秋。花才吐蕊偏宜露，柳正抽芽不任风。未到春光成烂漫，已先羞绿更憎红。每愁长夏每思秋，及至秋来亦是愁。眉学卧蚕低不起，泪如江水只知流。软草芳郊绿吐茵，邻娃相约去寻春。寻春最怕逢桃树，桃叶桃根尽恼人。银汉初斜玉漏迢，兽炉犹有篆烟飘。可怜明月凉如水，閒却秦楼引凤箫。人在妆楼镜不开，楼高堪作望夫台。银钩莫把流苏下，怕有还家梦到来。花覆墙头昼掩扉，梁间亲见燕交飞。行人不及随春燕，一度春来一度归。
闺怨·其一
作者：何荆玉
朝代：明

玉颜长日带离忧，未写鸾笺泪已流。不信今朝秋已尽，九边诸将尚防秋。
闺怨·其七
作者：何荆玉
朝代：明

花覆墙头昼掩扉，梁间亲见燕交飞。行人不及随春燕，一度春来一度归。
闺怨·其三
作者：何荆玉
朝代：明

每愁长夏每思秋，及至秋来亦是愁。眉学卧蚕低不起，泪如江水只知流。
闺怨·其二
作者：何荆玉
朝代：明

花才吐蕊偏宜露，柳正抽芽不任风。未到春光成烂漫，已先羞绿更憎红。
闺怨·其五
作者：何荆玉
朝代：明

银汉初斜玉漏迢，兽炉犹有篆烟飘。可怜明月凉如水，閒却秦楼引凤箫。
闺怨·其六
作者：何荆玉
朝代：明

人在妆楼镜不开，楼高堪作望夫台。银钩莫把流苏下，怕有还家梦到来。
闺怨·其四
作者：何荆玉
朝代：明

软草芳郊绿吐茵，邻娃相约去寻春。寻春最怕逢桃树，桃叶桃根尽恼人。
飞燕
作者：何荆玉
朝代：明

朝飞燕，暮飞燕，出入雕梁人莫见。常托平阳公主家，偶然飞入昭阳殿。青锁犹惭柳作腰，建章差可花为面。弱舞惊风掌上回，清歌欺雪喉中转。日上金砖未起来，昨宵长夜曾开宴。日去朝来乐未央，转日为年犹恨短。无复阶前笑却车，或闻箧里悲捐扇。不愁宠有别人争，只怕恩为亲娣换。愿效双头取并怜，难教并蒂成双恋。兄弟新欢未见加，夫妻旧爱俄惊断。世上人情最易更，浮云不足方其变。泰山作势片时颓，沧海为波一朝浅。昨日欢成今日悲，九回肠起千回怨。秋水凝时望眼悬，春山低处愁眉敛。脂销馀粉腻全乾，泪界残妆痕一线。锦茵寂寞梦初回，玉漏迢遥夜方半。已恨秋宵永似年，岂堪秋月明如练。御辇明朝或复来，一朝辄去惊奔电。未到长门绝幸时，已成金屋稀恩渐。莫言骨肉聚来欢，骨肉虽欢情意闷。专房之地无至亲，妒宠之情能杀眷。寄语今朝长信人，区区陌路何难贱。
瑞莲诗
作者：何藻
朝代：明

九华深养藕胎莲，莲叶莲花似法船。满载波斯花是宝，一丛碧玉蕊生烟。房挨绿子层攒翠，瓣蹙金英巧贴钱。不见佛王亲吐出，谁知香味在无边。
送龙门宗人殿凤山始祖墓还里
作者：何诞
朝代：明

桠堤风软燕飞忙，千里驹来族并光。龙渚远携云液至，凤岩重荐紫霞芳。名家声价俱天属，榄岸溪椿亦故乡。聚首忽惊分袂速，几回惆怅讶归樯。